Ipanoiden talviolympialaiset - tunteisiin vetoava markkinointikikka?\nlasketteluolympialaisettalviolympialaisetkelkkailuipanattaaperottaitoluistelulapset urheilevatlapset kilpailevatlapset kisaavatjääkelkkailuratakelkkailu\nKuulutko niihin, joita ei kiinnosta pätkänkään vertaa seurata urheilukisoja? Nämä ylisöpöt taaperot ovat taitavia ”käännyttäjiä”, mikäli epäilet yhtäänkään uskoasi, mieti kahdesti videon katsomista;)\nOlympialaisten virallisella YouTube-kanavalla talviolympialaiset kisataan ipanoiden tunteikkaassa maailmassa. Kuka kestää kisapaineet, kenen unelmat murskaantuu? Videolla aimo kattaus järisyttäviä tunteenpurkauksia talvilajeissa kuten taitoluistelussa ja curlingissa.\nPikkukavereille ei ryppyillä!\nPulkkailu on haastavaa! Pyeongchang valmistautuu olympialaisiin Upeasti hiihdetty Iivo Niskanen – tuore olympiavoittaja! Tenavat taipuu kuin vetelä spagetti Usain Bolt -meemi hauskuuttaa netissä Iloa ja riemua talvesta!\n19 joulukuun, 2018 Julkaistu kategoriassadefault-categoryAvainsanat: ipanat, jääkelkkailu, kelkkailu, lapset kilpailevat, lapset kisaavat, lapset urheilevat, laskettelu, olympialaiset, ratakelkkailu, taaperot, taitoluistelu, talviolympialaiset\nOnko totta laskettelijoiden stereotypiat?


Enkelikoira: RALPH (nyk. Roki) - Rescueyhdistys Kulkurit ry - Matkalla kotiin! - Kulkurit.fi\nEnkelikoira: RALPH (nyk. Roki)\nSaimme suru-uutisen, Roki on nyt juoksemassa vapaana satenkaarisillalla. Otamme osaa perheen suureen suruun. Kiitos, että annoitte Rokille kodin!\nRokin oma perhe kertoo näin:\nRoki muutti meille keväällä 2015 kodinvaihtajana. Meillä ennestään oli jo tuolloin kolme Viron rescueta. Roki istui laumaan kuin olisi aina ollut siinä. Perheen kissoista tuli Rokille läheisiä ja hevosten kanssa tehtiin yhteisiä lenkkejä. Roki oli vahva luonteinen laumanvartija joka rakasti kaikkia lapsia yli kaiken. Vieraat toivotti aina tervetulleeksi iloisin poskisuudelmin.\nPääsiäisenä 2020 Rokin vointi muuttui äkisti huonoksi ja hengitys vaivalloiseksi. Isojen tutkimuksien jälkeen diagnoosiksi varmistui kardiomyopatia. Ennuste oli heti huono. Lääkkeiden voimalla saimme lisäaikaa Rokin kanssa neljä kuukautta. 6.7 koitti se päivä kun Rokin sydän oli liian väsynyt ja rakas piti päästää ikuiseen uneen.\n❤ Olit täydellinen juuri sellaisena kuin olit, aina muistoissamme, kiitos kaikesta ❤\nRomaniassa on paljon paitsi kodittomia koiria, myös ihmisiä. Romanian talvi on usein viimainen, kylmä ja runsasluminen, mikä on omiaan koitumaan monen kulkukoiran kohtaloksi. Kun Ralphin, sen veljen Philin ja kodittoman miehen tiet kohtasivat, oli kohdannut kolme hyväsydämistä sielua. Mies otti jäätymässä olevat pennut hoiviinsa ja kiikutti ne Luiza Mandrun ovelle. Luiza Mandru on romanialainen eläinsuojelija, joka tekee raskasta ja loputonta työtä kulkukoirien hyväksi. Luiza katsoi pentuja ja tiesi, ettei voinut evätä suojaa niiltä. Niin pennut päätyivät Luizan hoiviin. Koditon mies jatkoi matkaansa. Toivomme, että tämä hyväsydäminen mies on myös löytänyt jonkun, joka on tarjonnut tälle lämpöä ja suojaa.\nIsoina pojista odotetaan keskikokoisia, noin 15- 20- kiloisiksi.\nRalph on tänään varattu omaan kotiin Suomeen!\nPerjantai ja 13. ei aina olekaan epäonnenpäivä. Tänään Ralph saapui omaan loppuelämän kotiin. Onnea Ralph ja perhe.\nItsestään riippumattomista syistä Ralph (nyk. Hupi) etsii uutta kotia. Omistaja kertoo Ralphin olevan fiksu ja oppivainen nuori koira, joka tarvitsee paljon aktiviteettia ja johon on todella helppo kiintyä. Ralph on tällä hetkellä kotihoidossa, jossa sitä voi käydä sovitusti tapaamassa.\nMaskinaamainen poika sai suunnattoman määrän yhteydenottoja, kiitos. Ralph on nyt varattu omaan kotiin.\nRalph on saapunut kotiinsa ja sai uudeksi nimekseen Roki. Se on asettunut luontevasti osaksi laumaa, eikä sen enää koskaan tarvitse etsiä uutta kotia. Kiitos Ralphin perhe ja onnea matkaan.\nUrospennut kastroidaan tapauskohtaisesti, noin 7-9 kuukauden ikäisinä. Mikäli Ralph tulee Suomeen kastroimattomana, tuleva koti sitoutuu kastroimaan koiran kohtuullisen ajan kuluessa sen saavuttua Suomeen, mieluiten neljän kuukauden sisällä. Yhdistys osallistuu steriloinnin kustannuksiin 25% osuudella. Olethan yhteydessä yhdistykseen ennen sterilointia/kastrointia.\nRalph saapuu Suomeen asianmukaisesti rokotettuna, ulko- ja sisäloishäädettynä ja testattuna useiden sairauksien varalta. Lisäksi Ralph on mikrosirutettu ja sillä on EU-lemmikkipassi.\nRalphin varausasioissa auttoi Maarit Auranen.\nOthello-kissan kanssa lokoilua. Tammikuu 2015\nUni meinaa yllättää pienen touhulaisen. Tammikuu 2015\nMitäs sitten tehtäis? Tammikuu 2015


SUORTUVA: Meidän häät\nMenimme naimisiin 30.6.2012. Samana kesänä yhteiseloa meille tuli 10vuotta, eli ihan heti tapaamisen jälkeen emme alttarille astelleet.\nNaimisiin menosta päätimme talvella -11 eli noin 1.5vuotta ennen häitä. Tunnetusti touhukkaana ihmisenä pistin samoin tein hihat heilumaan. Ensi töikseen ilmoitin asiasta äidilleni sekä ystävälleni josta tuli kaaso. Seuraavana tietysti piti alkaa etsimään juhlapaikkaa joka kyllä oli minulla jo aikalailla selvillä mutta halusimme katsella varalta muutamia muitakin paikkoja. Juhlapaikaksi valitsimme kuitenkin Oulunsuun pirtin jota olin miettinyt pitkään, että tuo olisi se paikka jossa haluaisin häitäni viettää. Kun juhlapaikka varmistui, samalla varmistui myös itse hääpäivä. Vaikka olimmekin hyvissä ajoin liikkeellä, saimme viimeisen vapaana olevan viikonlopun Oulunsuun pirtiltä. Kysytty paikka siis. Päivän varmistuttua aloin soittelemaan kirkkoa. Se oli vielä täysin vapaa sille päivälle joten saimme valita kellon ajan vapaasti. Kirkkona meillä toimi Oulujoenkirkko joka taitaa olla tuomiokirkon tavoin suosituimpia kirkkoja Oulussa.\nVäriteemaksi valikoitui valkoinen/vaaleanpunainen/kulta. Kulta jäi varmaankin aika vähälle mutta valkoista ja vaaleanpunaista oli mielestäni sopivan tasaisesti. Miksi nämä värit? Simppeleitä värejä molemmat, aika varmat värit löytää koristeita yms.\nPeriaatteena meillä oli pitää kauniit pienehköt häät mahdollisimman pienellä budjetilla. Tottakai häihin saa helpolla uppoamaan rahaa vaikka kuinka paljon tekisikin juttuja itse ja valitsisi edullisempia vaihtoehtoja, rahaa kuluu, siitä ei pääse mihinkään. Rahaton vaihtoehto olisi tietenkin maistraatti, ei kiitos, emme kumpikaan halunneet sitä vaihtoehtoa. Pyrinkin siis muutenkin innokkaana näpertelijänä tekemään mahdollisimman paljon itse. Isona apuna valmisteluissa oli tottakai kaaso ja bestman, äiti, anoppi, mieheni sisko sekä isät ja moni moni muu.\nAlussa lupasin, että kunhan naimisiin pääsen niin minulle riittää joku kaunis kesäinen mekko. Nooh tuota noin, kuinkahan kauan tuota lupausta kesti?? Muutaman viikon tai päivän. Oli maaliskuu -11 ja olin jo äitini kanssa sovittelemassa hääpukuja Morsiusliike Glamourissa sekä Morsiusateljee Katariinassa. Ei sitä oikeaa pukua kauaa tarvinnut etsiä, ostin puvun jota sovitin toisena. Eikä siis kyse ollut enää mistään kauniista kesäisestä mekkosta vaan ihan aidosta oikeasta hääpuvusta. Eli se siitä.\nPitopalvelu löytyi muutaman puhelinsoiton jälkeen ja kakut meille teki hyvä ystävämme joka on todella taitava kondiittori. Ostelin tarvikkeita sitä mukaan kun ne eteen vain tulivat ja pian meidän kodinhoitohuone olikin vuorattu pahvilaatikoilla.\nJossain vaiheessa mielessä ei ollutkaan muuta kuin hää sitä hää tätä ja varmaan olin aika raivostuttavaa seuraa kun puheenaiheena oli yksi ja ainoa asia.\nEikö tämä aika kulu ikinä, ajattelin epätoivoisena, johon ystäväni totesi, että "voi kuule, 1.5vuotta menee hujauksessa". No se on kyllä niin totta.\nSamalla kun suunnittelimme häitä, katselin ja mietin sormusta. Se oli selvää, että minulle tulee vain ja ainoastaan yksi sormus. Kihlasormus saa mennä kullaksi vihkisormukseen. Toinen mikä oli selvää oli se, että sormuksessani on yksi timantti, ei enempää eikä vähempää. Aluksi haaveilin perinteisestä kruunuistutetusta sormuksesta. Mutta luovuin siitä ajatuksesta jossain vaiheessa, se olisi ollut tällaiselle hieman koheltelevalle touhuajalle hieman riskibisnes. Jossain vaiheessa tuli tunne, etten löydä mieleistä mallia. No onneksi ei ollut kiire. Lopulta se mieluinen malli hahmottui mieleen ja teetätinkin sormukseni erittäin taitavalla kultasepällä. Samassa paikassa teetimme myös puolisoni sormuksen joka on todella näyttävä. Mieheni sormukseen käytettiin hänenkin kihlasormus sekä mummolta peritty kantasormus, tämän vuoksi puolisoni sormuksella on tunnearvoa monin verroin.\nSormuksen löytymisen lisäksi toinen haastava juttu oli löytää mieluinen valokuvaaja joka ei maksaisi tuhansittain. Itse kun tykkää kuvaamisesta ja sitä harrastaa innokkaana niin halusi tietysti kuvaajaltakin sitä jotakin, ja kukapa hääpari ei haluaisi tärkeästä päivästään ihania ikimuistoisia kuvia. Yksi kuva kertoo enenmmän kuin tuhat sanaa. Meille kuvia tuli yhteensä noin 1500, eli aika monta sanaa. Kuvaaja löytyi vihdoin ja viimein joka sopi myös hintabudjettiimme. Meillä oli siis dokumenttaarinen kuvaus, eli kuvaaja kulki mukanamme aamu 9stä ilta tunneille saakka. Näin meillä on kuvia kampaajalta, pukemiseen, kirkosta juhliin sekä tottakai potretit. No eihän minulle nyt yksi kuvaaja tietystikään riittänyt. Ei vaiskaan, pyysin ystävääni sekä kummityttöäni valokuvaamaan kaikki vieraat juhlapaikalla sillä välin kun me itse olimme hääkuvissa. Näin saimme kaikista vieraista kuvan perheineen/puolisoineen sekä samalla vierailla vierähti odotus aika mukavasti. Suosittelen tätä lämpimästi muillekin.\nJännittynyttä valmistelua, puolin ja toisin. Meille sattui kyllä maailman parhaat kaaso ja bestman, heidän käsiin saattoi luottaa koko päivän.\nSitten sitä ollaankin jo Herra ja Rouva <3\nJospa minä saisin joskus tehtyä nämä Hää-sivut loppuun saakka. Tätä tekoa on hidastanut uusi kone jolla ei ole kuvia häistä ja taitoni siirtää kuvat tälle koneelle on surkea. No tässä hieman esimakua häistämme. Ne olivat ihanat ja ikimuistoiset <3\nAnne VillaEmmasta 5. syyskuuta 2014 klo 0.11\nVoi mainio, mikä hääkuva! :)\nNanni 5. syyskuuta 2014 klo 6.16\nMeillä oli kyllä maailman paras kuvaaja <3 ja maailman paras päivä.\nJonna / Kaaosta ja Kukkamekkoja 9. syyskuuta 2014 klo 23.18\nAivan ihana tuo kuva, missä työnnät autoa! :)\nLady of The Mess 17. syyskuuta 2014 klo 22.01\nSamaa mieltä edellisten kanssa - mainio kuva.\nJa morsian on kaunis <3\nNanni 17. syyskuuta 2014 klo 22.15\nKiitos, kuvat on kyllä ihania/hauskoja. Morsiammen ulkonäköön oli paljon nähty aikaa ja vaivaa :)\nHenna - Pakkomielteitä. Minullako? 10. joulukuuta 2014 klo 22.07\nNanni 10. joulukuuta 2014 klo 22.25\nKiitos Henna. Se on kyllä aikas hauska. Tätäkin osita olisi tarkoitus jatkaa mutta miksi se aina jääkin??\nHeli - Valkoista Harmoniaa 2. helmikuuta 2015 klo 12.49\nAah, ihania hääkuvia kauniista hääparista!! <3 <3\nMaiccu 28. toukokuuta 2016 klo 21.01


Hamina Tattoo soi 12. kerran | AsiantuntijaOpas V | Editori\nHamina Tattoo soi 12. kerran\nKansainvälinen sotilasmusiikkitapahtuma, Hamina Tattoo, järjestetään tänä vuonna heinä-elokuun vaihteessa. Joka toinen vuosi toteutuva tapahtuma kerää sotilasmusiikin ystävät yhteen 12. kerran. Vuosittain Hamina Tattoossa vierailee noin 90 000 kävijää ympäri maata.\nHamina Tattoossa esiintyvät sotilassoittokunnat ympäri maailmaa soittaen sekä sotilaallista että kevyempää ohjelmistoa. Tänä vuonna tapahtumaan osallistuvat Suomesta Puolustusvoimien Varusmiessoittokunta, Kaartin Soittokunta sekä Karjalan Sotilassoittokunta ja Rakuunasoittokunta. Ulkomailta Hamina Tattooseen saapuvat Hollannin Armeijan Kuninkaallinen Soittokunta, ranskalainen Signaalisoittokunta, Moskovan Laivaston Soittokunta, Latvian Maavoimien Keskussoittokunta sekä italialainen Fanfara Bersaglieri ”A Caretto”.\n– Hamina Tattoon ohjelmassa on jokaisella kerralla jotain uutta ja erikoista. Tänä vuonna mukana on ensimmäistä kertaa italialainen sotilassoittokunta. Suomalaisesta tavasta poiketen he eivät marssi soittaessaan, vaan juoksevat, kertoo Haminan kaupungin matkailu- ja tapahtumapalveluiden toiminnanjohtaja Sanna Gango.\nTattoo-viikko käynnistyy sunnuntaina 29.7. Marian kirkossa järjestettävällä kirkkokonsertilla sekä avajaiskonsertilla Hamina Bastionissa. Alkuviikolla yleisö pääsee kuulemaan sotilassoittokuntia kolmessa pitkässä konsertissa ja loppuviikolla Hamina Tattoo huipentuu marssishownäytöksiin Hamina Bastionissa.\n– Konserttien lisäksi Haminan kaupungin alueella on viikon aikana runsaasti oheisohjelmaa keskustan puistoissa ja läheisen Tervasaaren alueella. Tervasaaressa yhteistyökumppanimme Puolustusvoimat esittelee kalustoaan, joten Hamina Tattoossa voi vaikkapa käydä panssarivaunuajelulla, Sanna Gango vinkkaa.\nTattoo-viikolla Haminassa ja sen lähialueella on paljon nähtävää ja koettavaa. Haminan Yöt -tapahtumassa esiintyy joukko suomalaisia eturivin artisteja ja Tattoo-markkinat puolestaan kerää tuhansia kävijöitä kauppatorille.\n– Viikon aikana kaupungin museot sekä galleriat toivottavat Tattoo-vieraat lämpimästi tervetulleiksi tutustumaan menneeseen aikaan sekä taiteilijoiden töihin, Gango lisää.\nHamina Tattoo on suosittu ryhmämatkakohde ja yrityksille se tarjoaa hyvän ympäristön asiakassuhteiden ylläpitoon ja yrityksen oman henkilökunnan yhteisen kesäpäivän viettoon. Hamina Tattoon kävijämäärässä yritysten osuus on Sanna Gangon mukaan merkittävä ja kasvaa jatkuvasti.\n– Räätälöimme yritysasiakkaillemme yksilölliset Hamina Tattoo -paketit, joihin sisältyvät konserttiliput sekä VIP-palvelut ruokailuineen ja väliaikatarjoiluineen. Tulevaisuudessa tulemme panostamaan yritysasiakkaiden palveluun entistä voimakkaammin, Gango toteaa. Teksti: Kati Knuuttila\nNähtävää Haminan keskustassa:\n• Marian kirkko\nPikkuympyränkatu 34, ma-su 11-16\n• Johanneksen kirkko\nRaatihuoneentori 10, ma-su 11-16\n• Pietari-Paavalin ortodoksinen kirkko\nRaatihuoneentori 2, ti-su 12-16\n• s/s Hyöky ja m/s Merikarhu\n• Maatila Tykän Tuulimylly\nKirkkovuoren tie 291, Kannusjärvi\nNimi:Sanna GangoYritys:Haminan kaupunkiAsema:Haminan kaupungin matkailu- ja tapahtumapalveluiden toiminnanjohtajaKuvaus: Koulutukseltaan filosofian maisteri. Aikaisemmin hän on työskennellyt muun muassa Yleisradiossa ja Kymenlaakson liitossa erilaisissa EU-hankkeissa.YhteystiedotHaminan kaupunkiHaminan kaupunki / Hamina Tattoo, Raatihuoneentori 16, 49400 Hamina.P. +358 40 199 1426http://www.hamina.fi/YHTEYDENOTTOPYYNTÖNimi :Yritys :Puhelin :Email :Viesti :Tuote- / palvelutarjontaKansainvälinen sotilasmusiikkitapahtuma, Hamina Tattoo, järjestetään jälleen heinä-elokuun vaihteessa vuonna 2012. www.haminatattoo.fi Julkaisija


Alusta Loppuun: Haasteita ja videoehdotuksia otetaan vastaan\nHaasteita ja videoehdotuksia otetaan vastaan\nHeipsansaa kaikille. Elikkäs nyt kun ollaan perustettu tuo Youtube kanava, niin ajattelin tehdä tälläisen oman postauksen, johon voi kommentoida ideoita ja haasteita mitä haluatte nähdä kanavalla. Voitte laittaa ideoita ja kommentteja myös youtube kanavalle esimerkiksi johonkin videoon. Haluatteko esimerkiksi, että ruvetaan tekemään vlogipäivityksiä tubeen vai onko jokin erityinen haaste, jonka haluatte nähdä meidän suorittavan? Muutamia haaste-ehdotuksia on jo tullut ja niitä tässä jossain välissä ruvetaan suorittamaan. Laittakaa rohkeasti kommenttia ja tilatkaa kanava.\nKanavalle pääsette klikkaamalla tästä\nJulkaissut Jere Käyhkö klo 19.12\nTagit: Haastevideot, Hauskat Jutut, Jere\nJere Käyhkö 17. lokakuuta 2015 klo 19.44\nMy dayn vois kyllä toteuttaakin :) Löytyykö mitään muita toiveita?\nVideota lasten kanssa?\nJere Käyhkö 18. lokakuuta 2015 klo 12.37\nKuulostaa hyvältä ajatukselta tuo video lasten kanssa. Pitänee vaan siihen pyytää suostumus adessan äitiltä ja rasmuksen isältä :) Kokkausvideo kuulostaa kanssa hyvältä idikseltä. Käyhän tilaamassa tuo youtube kanava, josset ole jo käynyt :)\nAnonyymi 18. lokakuuta 2015 klo 12.05\nMirkalta video eri meikkityyleistä! Esim. arkimeikki, glamour, bilemeikki jne.\nJere Käyhkö 18. lokakuuta 2015 klo 12.41\nMirkalta on ens viikolla tulossa muutama meikkivideo. Tilaa ihmeessä kanava, niin pysyt ajan tasalla ja inspiroit meitä tekemään videoita :)\nAnonyymi 18. lokakuuta 2015 klo 12.08\nNiin ja myös video jossa sinä meikkaat Mirkan ja Mirka sinut! :-D Voisitte myös stailata toisenne ja lopussa katsotaan kumpi on naisellisempi! Vaihtoehtoisesti Mirka vois stailata sut naiseks ja sä Mirkan mieheks, voittaja saa jotain kivaa :-D\nJere Käyhkö 18. lokakuuta 2015 klo 12.39\nJoo tätä ollaan mirkan kanssa mietittykin, että pitää tehä :) Ollaan myös mietitty tota not my hands haastetta. Käyhän tilaamassa kanava, niin inspaat meitä tekemään näitä :)\nAnonyymi 18. lokakuuta 2015 klo 13.29\nYhdistäkää kokkausvideo ja video lasten kanssa! Paitsi että kyseessä ei ole ihan tällainen perus keitetään-pastaa -kokkauspuuha :D Homma aloitetaan tietysti ostamalla kaupasta ruokatarvikkeet, MUTTA ruokatarvikkeet valitsevatkin lapset eivätkä aikuiset. Niistä sitten aikuisten pitäisi onnistua väsäämään edes jokseenkin syötävän näköistä ja makuista ruokaa, mikä joko onnistuu hyvin tai ei niin hyvin :D Lapset toimivat tietysti apukokkeina ruuanlaitossa.\nJere Käyhkö 18. lokakuuta 2015 klo 13.47\nKuulostaa todella hyvältä idealta :) Niinkuin tossa edellisessä kommentissa mainitsinkin, niin pitää vaan kysellä lasten toisten vanhempien suostumusta. Jos suostumusta ei saa, niin yritetään sitten kuvata niin, ettei lapsia näy, mutta samalla periaatteella kuitenkin. Käy tilaamassa kanava youtubessa, niin inspaat meitä tekemään videon :)


Ystävänpäivän suklaabiscotit | Myllyn Paras\nJulkaistu 5.2.2020 julkaisija Trattoria da Erminio kategoriassa\nTarinan mukaan Valentino ystävystyi vankeusaikana erään vartijan kanssa ja paransi uskonsa avulla vartijan tyttären näön. Ennen marttyyrikuolemaansa 14. helmikuuta 269, Valentino kirjoitti vartijan tyttärelle kirjeen allekirjoittamalla sen: Sinun Valentinosi. Tämän oletetun kirjeen katsotaan olevan esikuva myöhemmille San Valentinon päivän rakkaudentunnustuksille ja nykypäivän ystävänpäiväkorteille, jotka tunnetaan englanniksi osuvasti nimellä valentine.\nRakkaudella itsetehdyt leipomukset on hyvä lahjavaihtoehto suklaarasialle tai kukkakimpulle, vietettiin sitten modernia ystävänpäivää tai Italialaista rakastavaisten juhlapäivää. Kirjoittamalla mukaan henkilökohtaisen viestin, lahjasta tulee entistä mieleenpainuvampi.\n250 g Emännän Puolikarkea vehnäjauho\n60 g voita / margariinia\n1 rkl rypsi- tai muuta kasviöljyä\nn. 100 g mantelirouhetta\nSulata suklaa vesihauteessa tai varovasti mikrossa. Kuorruta biscotit kastamalla molemmat sivut vuorotellen sulaan suklaaseen ja ripottele mantelirouhetta suklaan päälle. Aseta biscotit pystyasentoon uunipellille leivinpaperin päälle ja nosta jääkaappiin.\nBiscotit voi säilyttää kuivassa, ilmatiiviissä rasiassa.\nSekoita kulhossa kuivat aineet mantelirouhetta lukuunottamatta. Kuutioi kylmä voi ja nypi voi jauhojen joukkoon. Sekoita mantelirouhe varovasti mukaan.\nRiko kananmunat toiseen kulhoon ja vispaa ne yhteen kylmän öljyn kanssa.\nYhdistä kuivat aineet ja neste. Kääntele ainekset lastalla yhtenäiseksi massaksi. Vaivaa massaa hetki jauhotetuin käsin, jotta saat löysän taikinan. Lisää tarvittaessa 1 tai 2 tl jauhoa\nLevitä leivinpaperi uunipellille. Leikkaa taikina kahteen yhtä suureen palaan ja rullaa paloista jauhotetuin käsin noin 30 cm pituiset pötköt. Paina kämmenellä pötköjä hiukan litteämmiksi. Vispaa astiassa kananmuna ja 1 rkl maitoa. Voitele pötköt ja nosta pelti 175 asteisen uunin keskitasolle ja paista noin 25 minuuttia.\nAnna jäähtyä noin 10 minuuttia ja leikkaa taikinoista 2-3 cm paksuja siivuja. Aseta biscotit pellille hiukan toisistaan erilleen leikkauspuoli ylöspäin ja paista ensin 8 minuuttia. Käännä sitten biscotit ympäri niin, että yläpuolesta tulee alapuoli ja paista toiset 8 minuuttia.\nAnna biscottien jäähtyä muutama minuutti pellillä ja nosta ne sitten jäähtymään ritilälle tai vaikka leikkuulaudan päälle. Kuorruta biscotit suklaalla vasta, kun ne ovat täysin jäähtyneet.


33,5 m² Matilda Niemen katu 8, 33400 Tampere Kerrostalo Yksiö vuokrattavana - Oikotie 16295025\n571 € / kk●33,5 m²\nMatilda Niemen katu 8, Niemenranta, Tampere●1h+kt+alk.\nSiistikuntoinen 3.kerroksen asunto etsii uusia asukkaita kehittyvältä ja luonnonläheiseltä Niemenrannan alueelta!\nTässä kodissa asumismukavuutta lisäävät lasitettu parveke, alkovi sekä astianpesukone.\nAsunto Oy Tampereen Niemenrannan Tähkäpää sijaitsee luonnonläheisessä paikassa Tampereen Niemenrannassa. Kesällä 2016 valmistuneessa kohteessa on monipuolinen valikoima erikokoisia yksiöitä ja kaksioita, yhteensä 29 asuntoa. Tähkäpää on yksiportainen hissillä varustettu 4-kerroksinen kerrostalo. Rakennuksen ensimmäisessä kerroksessa sijaitse yhteistiloja kuten väestönsuoja, joka toimii irtaimistovarastona, erillinen irtaimistovarasto, ulkovälinevarasto, siivouskomero ja tekniset tilat. Ensimmäisessä kerroksessa on myös asuntoja. Lisäksi yhtiön tontilla sijaitsee lämmittämätön, lukittava ulkoiluvälinevarasto. Suosittu Niemenrannan asuinalue sijaitsee Tampereen keskustan länsipuolella, noin 8km kaupungin keskustasta ja noin 1km:n päässä Lielahden kattavista palveluista. Niemenrannassa nautitaan hyvistä palveluista, puistoalueista ja Näsijärven läheisyydestä. Alueelta on sujuvat bussiyhteydet kaupungin keskustaan.\n350€/1v. sitoutuminen TAI 1kk vuokra/sop. toistaiseksi\nAutopaikkoja kohteessa: 14. Autopaikka: Lämpötolppapaikka 15 €/kk, tiedustelut huoltoyhtiöstä.


Kansanmurhasta epäilty jää sittenkin Suomeen | Uusi Suomi\nKansanmurhasta epäilty jää sittenkin Suomeen\nSuomi ei luovuta kansanmurhasta epäiltyä miestä Ruandaan. Oikeusministeriö perustaa päätöksensä muun muassa YK:n Ruanda-tuomioistuimen kantaan, jonka mukaan mies ei saisi Ruandassa oikeudenmukaista oikeudenkäyntiä.\nMies on ollut rikosepäilyjen vuoksi vangittuna Suomessa toissa vuoden huhtikuusta. Epäilyt ovat parhaillaan syyteharkinnassa.\nYK, kansanmurha, Luovutuspyyntö\nJos kansanmurhasta epäilty\nJos kansanmurhasta epäilty jää Suomeen, saa oikeudenmukaisen oikeudenkäynnin, todetaan syylliseksi.. Henkilöhän saa Suomen lain mukaisen tuomion, viettää teosta maksimirangaistuksen (Suomen naurettavan elinkautisen kai?) Suomessa lähes hotelliolosuhteita vastaavissa oloissa ja sen jälkeen elää sosiaalituella elämänsä loppuun saakka ja saa lisäksi tukea kulttuuriin ja normaalielämään sopeutumisessa unohtamatta koulutusta, psykologisia palveluita..?\nEn tunne elämää Ruandassa, mutta väitän, että syyllisenä henkilö saa aika lottovoiton.\nVankilaolot erittäin epäinhimilliset\nPientä päässälaskua ja hitusen mielikuvitusta. Ruandan vankilat on mitoitettu 30 000 vangille mutta pahimmillaan vankiloissa virui – konkreettisesti omien ulosteiden keskellä - melkein 130 000 vankia. Paljon parjattu paljuselli kuulostaa varmasti ruandalaisen vangitun korvissa ihan hyvältä mestalta!\nGenocide in Rwanda 1994:\nNäppäintuntumalta "oikea" tuomio reilussa oikeusistuimessa olisi elinkautinen, siis loppuelämä eristettynä varsinaiseen tuotannolliseen toimintaan osallistuvista ihmisistä ja eläimistä. (joskus jopa kasveista).\nMedia sumuttaa ja salaa taas, etteivät köyhät voisi osallistua keskusteluun. Teillä on kuitenkin joku salainen ussecretanus.anus jossain jota me köyhät ei saada nähä. Hyvää iltapäivää ja tervetuloa Marriott Hotelliin!!!!!1!!1nine!\nTämä tieto kun leviää maailmalle, niin... Terv. "Voi Suomalaista Veronmaksajaa, huh, huh..."\nJos löytyy enemmänkin massamurhaajia suomesta piileksimästä sovelletaanko samaa tuomiota.\nMielenkiintoista seurata oikeudenkäyntiä todistajat täytynee hakea ruandasta.\nMitä suomen lain pykälää sovelletaan tähän todennäköiseen massamurhaajaan.\nRahaa palaa varmaa satojatuhansia euroja tähän juttuun, en viitsisi veronmakajana osallistua.\nMaksettakoon jostakin kehitysapu varoista onhan tässä jokin asiayhteys.\nRuandan kansanmurhan jälkipyykistä muodostui historian kaikkien aikojen suurin oikeusprosessi kehitysmaissa ja Suomen osalta kysymys on ensimmäisestä joukkotuhontaoikeudenkäynnistä.\nKatso rikoslakimme kohta joukkotuhonta.\nKuka päästi Suomeen?\nKäsittääkseni evankelisluterilainen naispappien-homojen-lesbojen-sukuelinvaihtajien-paarmankirkko on suojellut tätä.\nItse Saatana tuo näitä tänne Suomeen kun tietää kirkkomme maallisen dekadenssin.\nOn hienoa osallistua tämän\nOn hienoa osallistua tämän rakkauden täyttämän,mitä suurimman inhimillisyyden ruumiillistuman, pelokkaan ihmispoloison elättämiseen.\nHienoa taas tilipäivänä kun katson maksettua veron määrää ja samalla ymmärrän, kuinka hienosti ja tärkeisiin asioihin niitä käytetään.Nyt ymmärrän miksi veroasteemme on maailman huippuluokkaa.\nTottakai haluan tukea tälläistä humanismia.\nJa minä luulen että tämänkaltainen humanismi tulee lisääntymään. Ja sitten saamme kuulla eduskunnan kyselytunnilla Tabermannin visioita rakkauden ja anteeksiannon maasta, joka näin tulee maailmankuuluksi ja tekee sillä hirmusti rahaa. Ja jos ei tee, mitä väliä. Kansa sen kuitenkin maksaa.\nJa kassan kautta ulos. Kiitos!\nKöyhä eristäytynyt Suomi lenkkimakkaroineen saa taas rikastumista monikulttuurista. Tällä kertaa majoitamme kansanmurhaajan ja maksamme viulut. Tervetuloa Suomeen kaikki maailman köyhät rikolliset.\nKyllä rikkaillakin afrikkalaisrikollisilla tulee olla oikeus päästä Suomeen elämään suomalaisen veronmaksajan rahoilla!\nJoka ei tätä asiaa suvaitse, on rasssissti.\nJanjaweedien turvapaikka - FINLAND\nHuomatkaa, että otsikko voi näkyä google-haussa.\nSudanin kansanmurhaajilla on toivoa päästä Suomen ihanuusmaahan, missä on vaaleita neitsyitä ja viinaa...\nEn kyllä uskalla sanoa tähän mitään\nAivoni huutavat, että "voi jumaliste prkele että voi olla stna sitten sanonkomistä tämä touhu", mutta en sano mitään. En halua kimppuuni ituhippejä, joiden mielestä olen rasisti kun en halua kotimaahani tyyppejä, jotka pystyvät tähän http://www.orwelltoday.com/rwandabodies2.jpg.\nWe really need these people.\nRuandaan tai Haagiin\nTuomitaanko siellä Haagissa vain suuria sotarikosherroja ja poliitikkoja? Eikö se olisi oikea paikka myös tälle Suomessa pidätetylle kansanmurhaan osallistuneelle? Ellei olisi, niin ainakaan Suomen oikeuslaitokselle tämä asia ei enää kuulu. Ukko on täällä pidätetty ja kun Ruanda on esittänyt luovutuspyynnön, siihen pitäisi tietenkin suostua. Ruandassa on paras asiantuntemus siitä, mihin kyseinen mies on syyllistynyt. Tämähän on Suomen harjoittamaa rasismia! Eikö muka afrikkalainen valtio voi tuomita omaa kansalaistaan omassa asiassaan, pitääkö jonkin EU:n pikkuvaltion olla tässäkin päällepäsmärinä?\nSyyttäjä on käyttänyt oman käden oikeutta ryhtyessään syyttämään vieraan valtion asioita Suomessa.\nAsia ei kuulu Suomen oikeusjärjestelmälle ja näin syyttäjä on anastanut oikeuden.\nSyyttäjä pitää saattaa vaikka henkilökohtaiseen vastuuseen oikeusjärjestelmän ja lakien väärinkäyttämisestä.\nTuo ulkomaalainen pitää heti lähettää YK:n jäsenmaahan ilman suomalaisia tulkintoja ko. valtion oikeusjärjestelmästä.\nRikosten purkuprosessi on valtava\n”Tuomitaanko siellä Haagissa vain suuria sotarikosherroja ja poliitikkoja? Eikö se olisi oikea paikka myös tälle Suomessa pidätetylle kansanmurhaan osallistuneelle?”\n=> Ruandan kansanmurhaa varten perustettiin vuonna 1994 oma sotarikostuomioistuin (ICTR) eikä oikeustapauksia näin ollen käsitellä Haagissa. Kansainvälisen oikeuden eteen saapuvat tosin ainoastaan ”eliittirikolliset”, murhan suunnittelijat ja johtajat, eivät käskyjen toimeenpanijat.\nOikeuden jakaminen on tunnetusti hidasta. ICTR:ssä on saatu päätökseen viimeisen 14 vuoden aikana vasta kolmisenkymmentä casea (tarkemmat tiedot linkistä).\n”Ellei olisi, niin ainakaan Suomen oikeuslaitokselle tämä asia ei enää kuulu”.\nMiksi Suomen rikoslaissa on kohta joukotuhonta? Eikö lait ole tarkoitettu noudatettaviksi?\n”Ruandassa on paras asiantuntemus siitä, mihin kyseinen mies on syyllistynyt. Tämähän on Suomen harjoittamaa rasismia! Eikö muka afrikkalainen valtio voi tuomita omaa kansalaistaan omassa asiassaan, pitääkö jonkin EU:n pikkuvaltion olla tässäkin päällepäsmärinä?”\n=> Ruandan oman oikeuslaitoksen toimintakyky on aika kaukana kansainvälisesti hyväksyttävästä tasosta. Tuomioistuimilla ei ole myöskään resursseja selvitä mittavasta työtaakasta: tutkintapyyntöjä on tehty noin 800 000 ruandalaisesta ja vankiloissa odottaa vieläkin tapaustensa tutkimista noin 50 000 epäiltyä. Urakka on suorastaan toivoton!\nHidasta on oikeus,\nmutta tappaminen kävi aikoinaan niin nopeasti, ettei länsimaisten rauhanturvaajien komentaja ehtinyt kunnolla kaivella hampaitaan, kun viidakkoveitset jo heiluivat. Länsimaiden onneton jahkailu jatkuu sitten nimim. Tankan tietoiskun mukaan ihan vasiten perustetussa tuomioistuimessa. Nekin voimavarat olisi pitänyt käyttää Ruandassa auttaen sikäläistä oikeuslaitosta ja järjestysvaltaa toimimaan. Ei Ruandassa murhatuilta sadoiltatuhansilta siviileiltäkään kysytty, haluavatko he tulla tapetuiksi, missä ja millä tavalla. Lisäksi monet tiemmä silvottiin ja jätettiin kitumaan. Ruanda on itsenäinen valtio, eikä Afrikan maita tarvitse aina olla paapomassa ja rahan voimalla määräilemässä, vaan niiden pitäisi antaa itse päättää omista asioistaan, siinäpähän kehittyisivät vähitellen. Rikollisille, kuten Ruandan murhaajille ja nyt esim. Mugabelle ei länsi kuitenkaan voi ajoissa mitään. Länsimaiden asenteissa on edelleen paljon vialla.\n”mutta tappaminen kävi aikoinaan niin nopeasti, ettei länsimaisten rauhanturvaajien komentaja ehtinyt kunnolla kaivella hampaitaan, kun viidakkoveitset jo heiluivat”.\nYK:n turvallisuusneuvostossa ryhdyttiin pohtimaan (lue: POHTIMAAN) kansanmurhan mahdollisuutta kun reilut 500 000 ruandalaista oli jo murhattu. Kiellettyä k-sanaa vältettiin tietoisesti koska YK:n vuonna 1948 hyväksymä yleissopimus kansanmurhan ehkäisemiseksi ja rankaisemiseksi olisi velvoittanut jäsenmaita toimimaan aktiivisesti tragedian välttämiseksi.\n”Nekin voimavarat olisi pitänyt käyttää Ruandassa auttaen sikäläistä oikeuslaitosta ja järjestysvaltaa toimimaan”.\nKaunis ajatus mutta käytännössä mahdoton toteutettavaksi. Vuonna 1997 ensimmäisten kansanmurhaoikeudenkäyntien alkaessa Ruandassa oli vain parisenkymmentä juristia ja useat heistä olivat ymmärrettävistä syistä hyvin haluttomia osallistumaan koko prosessiin. Ammattitaitoisten henkilöiden kouluttamiseen ulkomailla olisi uponnut useita vuosia ja tämä olisi hidastanut merkittävästi oikeuden toteutumista.\n”Ruanda on itsenäinen valtio, eikä Afrikan maita tarvitse aina olla paapomassa ja rahan voimalla määräilemässä, vaan niiden pitäisi antaa itse päättää omista asioistaan, siinäpähän kehittyisivät vähitellen”.\nVallitsevan doktriinin mukaan törkeisiin ihmisoikeusloukkauksiin tulee ja pitää puuttua valtiosuvereniteetin sitä estämättä.


Mikä on pankin BIC- tai SWIFT-tunnus? | Vertaalainaa.fi\nVertaaLainaa.fi / Blog / Mikä on BIC-tai SWIFT-tunnus?\nMikä on BIC-tai SWIFT-tunnus?\nMaksua tehdessäsi BIC- koodi määrittää, mille pankille tilinumero kuuluu. BIC-koodi on pankin tunnistetieto ja sitä käytetään usein IBAN-tilinumeroiden yhteydessä. BIC-tunnuksen perusteella pystyt itsekin päättelemän, mistä pankista on kyse. Koodi sisältää 8 tai 11 merkkiä. Neljä ensimmäistä kirjainta ovat pankin tunnukset (esim. Nordea = NDEA). Seuraavat kaksi kirjainta ovat maatunnisteita, Suomessa FI=Finland. Maatunnisteen jälkeen tulee kirjainmerkinnät, missä kyseisen pankin pääkonttori sijaitsee (esim. HH) ja viimeiset kolme merkkiä kertovat pankin konttorin sijainnin.\nBIC- koodi sekä SWIFT-koodi ovat ISO-standardin mukaiset koodit, joita käyttävät pankit ja rahoituslaitokset yksilöivänä tunnisteena. Kuluttajan pankkiasiointiin asia ei sinänsä vaikuta mitenkään, muutoin kuin silloin, kun hän tekee maksuja ulkomaille.\nSWIFT-koodi tarkoittaa samaa kuin BIC-koodi. Eli jos sinun pyydetään ilmoittamaan SWIFT-koodi, käytä silloin pankkisi BIC-koodia, tai toisinpäin.\nMistä löydän pankkini BIC- tai SWIFT-koodin?\nLöydät koodin tai tunnisteen pankkisi verkkopankista tai tilisiirtolomakkeelta. Ellet jostain syystä löydä pankkisi BIC- tai SWIFT-koodia/ tunnistetta, voit katsoa sen alla olevasta taulukosta. Taulukkoon on koottu Suomen yleisimmät pankit.\nJa jos puhutaan pankin BIC-koodista tai tunnisteesta, sillä tarkoitetaan samaa asiaa.\nSuomen pankkien BIC-koodit ovat:\nBIC- tai SWIFT-koodi\nMihin tarvitsen BIC – tai SWIFT koodia?\nJos maksat laskuja normaalisti kotimaahan (Suomeen) ei sinun tarvitse syöttää koodia maksamisen yhteydessä. Suomen pankkien järjestelmät tunnistavat toisen pankin BIC- tai SWIFT -tunnisteen automaattisesti IBAN pankkitilinumerosta.\nKoodin tarvitset silloin, kun maksat ostoja ulkomaille. Tällöin sinulla tulee olla tiedossa saajan tilinumero tai IBAN -tilinumero, saajan BIC- tai SWIFT-koodi sekä osoitetiedot maksun saajasta. Sama koskee myös toisinpäin, jos itse ostat ulkomailta. Tällöin sinun tulee ilmoittaa ostajalle/yritykselle pankkisi BIC-tunnus.\nUseat verkkokaupat saattavat kysyä BIC-tunnistetta, jos sinulle on tulossa maksunpalautus. Samoin voi olla lentoyhtiöiden lomakkeiden kohdalla. Oman pankkinsa BIC-koodi on hyvä opetella, jopa ulkoa. Toki tunnisteen löytää nopeasti käsiinsä sitten, kun sitä tarvitsee. BIC- tai SWIFT-koodit eivät ole salaista tietoa, vaan ne ovat pankkien sivuilla kaikkien nähtävillä.\nJos tiedät maan ja pankin nimen, voit käyttää pikaselausta. Tee BIC-koodin haku pankin perusteella täällä.\nVertaalainaa.fi on lainojen vertailuun ja kilpailuttamiseen erikoistunut palvelu. Sivustoltamme löydät monia taloudenhallintaan liittyviä artikkeleita sekä aiheita lainaamisesta ja säästämisestä. Sivustomme kautta voit myös kilpailuttaa lainasi useiden eri pankkien ja rahoitusyhtiöiden välillä.\nMe kilpailutamme – sinä vertaat ja säästät.


De Niro syyttää ex-työntekijäänsä Netflixin katselusta - Leffatykki\nKohta myös The Irishman -elokuvassa nähtävä Robert De Niro on haastanut ex-työntekijänsä oikeuteen. Vielä keväällä De Niron omistamassa Canal Productions -tuotantoyhtiössä varatoimitusjohtajan toimessa ollut nainen käytti väitetysti yhtiön varoja omiin henkilökohtaisiin menoihinsa ja suoranaisesti tuhlasi työtunteja. Nyt häneltä vaaditaan 6 milj. dollarin korvauksia.\nSyytetty sai työstään satojen tuhansien dollarien vuosipalkkaa, mutta se ei Varietyn haltuunsa saaman asiakirjan mukaan ollut hänelle tarpeeksi. Hänen väitetään mm. tuhlanneen yli 12 600 dollaria pelkästään yhteen ravintolaan kahden vuoden aikana sekä 32 000 dollaria takseihin ja Uberiin. Nainen erosi De Niron yhtiön palveluksesta itse toukokuussa, eikä ole myöntänyt syyllisyyttään.\nEx-varatoimitusjohtajan häpeämätön toiminta ei syytteen mukaan rajoittunut vain rahan tuhlaamiseen. Hänen kuvaillaan myös hukanneen "tähtitieteellisen määrän aikaa" Netflixin katsomiseen. Esim. yksin viime tammikuussa hän piti katseluputken, jonka aikana hän ei suinkaan katsonut De Niron leffoja, vaan neljän päivän sisään 55 jaksoa Frendejä. Frendien jaksot kestävät n. 23 minuuttia, joten hänen onnistui kuluttaa niihin melkein vuorokauden.\nLähteet: Variety, The Guardian\nKuva: Warner Bros./Sub/Friends\nR. Isoviita 20.08.2019 klo 13:52


Kännykästä voi olla oppitunnilla sekä hyötyä että haittaa. Kuvituskuva.\nKuopion Kalevalan koulun erityisopettaja Olli Heikkinen on huolissaan oppilaiden kännykkäriippuvuudesta. Saman huolen jakavat myös muut koulun opettajat. - Jokainen voi huomata, mitä älypuhelimet ovat tehneet aikuisille ja nuorille. Jokainen tuijottaa jatkuvasti vain omaa kännykän ruutuaan. Heikkisen mukaan ilmiö on tuttu koulussa. Kun oppitunti loppuu, oppilaat siirtyvät käytäville tuijottamaan puhelimiaan.\n– Se on karmean näköistä. Oppilaat ovat kuin zombeja, jotka eivät huomaa mitä ympärillä tapahtuu. Käytävillä on aivan hiljaista, meidän aikuisten täytyisi saada nuorten tunteet ja muu elämä takaisin. Heikkinen patistaakin vanhempia ja opettajia näyttämään esimerkkiä, ettei kännykän tarvitse olla jatkuvasti käden ulottuvissa. – Esimerkiksi ruokapöydässä kännykkää ei tarvita.Kouluun kännykkävapaa-alue?Heikkinen sanoo, että kännyköiden käyttöä on helpointa rajoittaa oppitunneilla, esimerkiksi laittamalla kännykät tunnin ajaksi nurkkaan tai laatikkoon. Sen sijaan hankaluuksia syntyy vapaa-ajalla ja välitunneilla. Heikkisen mukaan koulun opettajat olisivatkin halukkaita kokeilemaan kuukauden tai parin ajan kännykkävapaata aluetta. Puhelimet suljettaisiin kouluun tullessa samalla tavoin kun lentokoneessa. – Mutta tällaisia kokeiluja on hankala toteuttaa, koska laki voi tulla vastaan oppilaiden vapaa-ajan rajoittamisessa. Heikkisen mukaan kännyköiden tuijottaminen välitunnilla lisää passiivisuutta myös oppitunneilla. – Oppitunnin aloitus muuttuu vetelämmäksi, kun hereillä tulisi olla ensiminuuteista saakka. Sitten siellä ollaan "H Moilasina" kun tehtävien ohjeita kerrotaan.Heikkinen muistuttaa, että kännyköissä on kuitenkin myös paljon hyviä puolia, eikä niiden käyttöä tarvitse kieltää kokonaan. – Käytän itsekin kännyköitä opetuksessa muun muassa tiedonhankinnan apuna. Kännyköiden hyödyntäminen tulisi kuitenkin tehdä opettajavetoisesti. Motivaatio tärkeä osa kännykän käyttöäKännyköitä opetuksessaan hyödyntää myös äidinkieltä ja kirjallisuutta yläkoulussa opettava lehtori. Hänen mukaansa kännykkä on osa nuorten arkea, eikä siitä synny häiriötä, jos oppilas on lähtökohtaisesti motivoitunut opiskelemaan. – Monet ottavat kännykällä kuvia muistiinpanoista tai hyödyntävät puhelinta videoharjoituksissa ja videoiden editoinneissa. Opettajan tulee kuitenkin voida luottaa siihen, ettei videoita käytetä netissä toisten kiusaamiseen, nimettömänä MTV Uutisille haastattelun antanut opettaja kertoo.Hänen mukaansa kännykän käyttö on monelle oppilaalle mielekästä ja aktivoivaa, kun väline on itselle tuttu. – Omilla tunneillani kännyköitä on hyödynnetty myös opetuksessa käytettävien netin tietovisojen ja galluppien teossa. Kännyköiden käytön varjopuolet tulevat esiin silloin, kun motivaatiota opiskeluun ei ole. – Silloin kaikki muu kiinnostaa enemmän kuin se, mitä pitäisi tehdä. Tällöin kännyköistä syntyy rasite, ja tilanne täytyy keskeyttää ja kerrata kännykän käytön säännöt. Haastatellun lehtorin mukaan kännykkä ei saa missään tilanteessa kuitenkaan häiritä keskittymistä tai muita oppilaita. Sen sijaan välitunnille kännykän käyttö on vapaampaa.\n– Toiset rentoutuvat kännykän avulla ja sen käyttö voi olla sosiaalistakin. Osa puolestaan turhautuu, jos kaverit vain tuijottavat kännyköitä välitunneilla. Kännykällä pelaaminen tulee mitoittaa niin, että peli loppuu tai sen voi lopettaa ennen oppitunnille menoa. Opettajakysely paljastaa - nämä häiriöt toistuvat tunnista toiseen 9.2.2015


Missä paras mikrolimiittien taso? : Internet-pelaaminen / saitit - Sivu 3 | Pokeritieto\nHaikala » 25.9.2008 14:58:35 Blacktor kirjoitti:limited_edition kirjoitti:ääriesimerkkinä jos fulltablessa vedät nauloilla allin ja kaikki maksaa niin mitkä on prosentit sulle?9 satunnaista kättä vastaan naulat on n. 30% suosikki voittamaan. Useammin kuin kerran neljästä voittaa 900bb, jos kaikilla on aina täydet stackit. Tässä pöydässä pelaisin koska tahansa naulamiehenä.\n200 pöytää auki ja ässillä vain all in, muuten fold, that's poker. Rahallisesti toki kannattavaa varmastikin.\nlimited_edition » 25.9.2008 15:19:14 Blacktor kirjoitti:limited_edition kirjoitti:ääriesimerkkinä jos fulltablessa vedät nauloilla allin ja kaikki maksaa niin mitkä on prosentit sulle?9 satunnaista kättä vastaan naulat on n. 30% suosikki voittamaan. Useammin kuin kerran neljästä voittaa 900bb, jos kaikilla on aina täydet stackit. Tässä pöydässä pelaisin koska tahansa naulamiehenä.\ntäytyy sanoa että luulin prosenttia pienemmäksi, ei oo käytännössä tullut vastaan. noh enivei, se ei muuta sitä pointtia minkä toin aikaisemmin esille, että paska pelata jos on liikaa flopinkatsojia.\nNollakolme » 25.9.2008 15:44:59 Nyt varmaan sekoitetaan positio calling stationeihin. Parit calling stationit positiossa voivatkin olla ikäviä, mutta pöytä täynnä calling stationeita on äärimmäisen helppo kenttä fullissa (toivottavasti pelaat fullia ja vaikka et pelaa niin kassan saa melkein helpoiten kuntoon siellä).\nEristä kovilla käsillä tai käsillä, jotka osuvat kovaa (AA-TT, AK-AQ). Teet tuota hetken niin eiköhän maksajien määrä vähene. Tämän jälkeen ala c-bettaamaan koko tuota rangea. Koska fisukin osuu vain 35 % todennäköisyydellä ja todennäköisesti turni ja riveri voi tuoda sinulle johtokäden niin ei mitään ongelmaa.\nTämän lisäksi limppaa kaikki keski-ja pikkuparit. Normaalisti näillä on hyvä korottaa positiostakin, mutta koska saat tyypillisesti noin 3-4 maksajaa niin olet usein flopilla jo perässä ja vaikka johtaisit niin c-bettaus on järjetöntä.\nLimppaa äärettömästi muita käsiä muiden vastustajien perään. Suited connectorit, gap connectorit, (position mukan hieman, mutta ei niin paljoa harkintaa) hemmetti KTo vaikka napilta ja ala harventamaan floppilla pakkaa, jos osut. Käytännössä jäät pomminvarmasti voitolle, koska pf-rangesi dominoi CS:t, jotka limppaavat any Kx, Qx, Ax kädet (erityisesti jos ne on sooted).\nEhkä tämä ei ole tv-pokeria, mikä tuo suuren tyydytyksen, mutta jos et noilla pääse NL10:estä eteenpäin kuvaamissasi pöydissä niin on ihme.\nToki Agression factorit ym. merkitsevät jonkun verran, kun pistävät vastaan.\nMitään sääliä/sympatiaa ei täältä ainakaan heru, jos ei vaivauduta ottamaan rahaa sekä grindaamaan itseään ylöspäin helpoimmassa ympäristössä, mitä pokeri tarjoaa.\nSlow » 25.9.2008 15:50:37 Pari hajahuomiota:\n-minulle ainakin pokerin tarkoitus on ottaa rahat pois itseäni huonommilta pelaajilta\n-haluan kehittyä pelaajana, mutta otan kyllä rahat vastaan jos niitä väkisin tarjotaan\n-hyvän pelaajan yksi tärkeimpiä taitoja on kyky sopeutua erilaisiin tilanteisiin\n-jos tuolla on todellakin niin paistikasta kuin annetaan olettaa, niin ei luulisi kestävän kahta viikkoa kauempaa, että rahat riittävät seuraavalle tasolle (riippuu tietysti käytössä olevasta ajasta ja pöytämäärästä). siellä voi sitten alkaa kehittämään niitä omiakin taitoja parempia pelaajia vastaan.\n-pokeri ei ole millää tasolla mitään ihmeellistä kikkailua tai sielujen lukemista, vaan kyllä se pointti on edelleenkin se, että parhaalla kädellä voitetaan enemmän kuin toiseksi parhaalla/huonoimmalla hävitään. Yksittäisiä poikkeuskäsiä toki on ja näiden määrä lisääntyy, mitä ylemmäksi mennään, mutta nl10 voi varmaankin murskata välttämällä kaikki nämä poikkeustapaukset.\n-voittavan pokerin kulmakivi on position hyödyntäminen\n-voittavan pokerin kulmakivi vastustajien heikkouksien hyödyntäminen\njarmop » 25.9.2008 16:03:29 limited_edition kirjoitti:kaikki jauhaa tota "et osaa mukauttaa" ja "miten pärjäät parempia vastaan jos et voita paisteja". täältä sympatiat haikalalle. on todella vittumaista pelata jos et pääse hu potteihin vaan aina roikku 3 callstationia pahimmillaan positiossa. se on kuin suossa rämpisi.\nJuu sympatiat myöskin, mikrotasoilla itsekin junnaan.\nJoka tapauksessa, pitää osata mukautua. Jos haluat vähemmän ihmisiä flopille, korota enemmän pf. Jos olet merkannut tyypin maksuautomaatiksi, älä turhaan cbettaa floppia/turnia ilmalla (ylipäätään bluffaa vähemmän mikrotasoilla). Jos tyyppi on weak/tight, cbettaa joka floppi ja mieti tilanne uudelleen jos saat maksun/korotuksen. Mieti aina vastustajan mahdollista rangea ja kuinka todennäköisesti se osu floppiin. Esim. tiukemmilla ABC -pelaajilla alkuposition pf-korotuksen maksu blindeista merkkaa yleensä pientä-keskikokoista taskuparia. Weak/tight -tyypin korotus alkupositiosta todennäköisesti ei osu 782 -floppiin, sillä ei ole merkitystä osuiko se sulle, panosta ja ota potti kotiin (maksu/korotus meinaa usein yliparia).\nNiin ja tiukeimmat pelit mikrotasoilla on tähän asti tullut vastaan iPokerilla.\nHaikala » 25.9.2008 16:20:05 Näin olen hyvin pitkälti pelannutkin, kuten muutamat edelliset kirjoittajat ovat kirjoittaneet. En todellakaan heitä conttareita calling stationeille ilman kättä, pienet parit on -EV ellei osu settiin. Shorttia siis pelaan, koska olen todennut fullin liialliseksi kyttäämiseksi omaan makuun.\nTäytyy mielen virkistämiseksi vaihtaa saittia (vaikka sitten vain siitä syystä, että tulee ainakin paperilla jotain muutosta), pistää pt:hen uusi database ja ruveta analysoimaan käsiä ja peliä joka session jälkeen. Jospa sitten löytäisi ne suurimmat ongelmat.\nMTS » 25.9.2008 16:50:54 Vastauksena alkuperäiseen kysymykseen: Kokeile Full Tilt:iä - siellä peli on usein maltillisempaa Suomen päivä-aikaan. Pöytävalintaa kannattaa myös tehdä.\nTiltillä on myös Pot Limit pöytiä 0,05/0,10 blindeillä ja sinne voi ostaa sisään muistaakseni 4-5 dollarilla. Muista nyt sitten tehdä tili jonkun affin kautta (esim. Pokeritieto.fi), jotta saat myös rakebackin. Huono puoli Full Tiltissä on se, että siellä on alhaisella tasolla 10% rake, mutta rakeback korvaa sen (ainakin suurelta osin).\nEi se nyt mikään ihme ole ettei tykkää pelata sellaisessa paikassa jossa pelataan kuin leikkirahapeleissä - kannattaa hakea sellainen saitti joka tuntuu itsestä hyvältä. Sitten kun isompiin rahoihin siirtyy, kannattaa siirtyä sellaiselle saitille, joka on verovapaa (Full Tilt ei ole).\n27o » 25.9.2008 17:55:04 ...ja jos valitset Full Tiltin tai PokerStarsin ekaksi saitiksi, et pysty enään kestämään muita softia, etenkään Ongamea.\nHaikala » 25.9.2008 18:00:11 MTS kirjoitti:Vastauksena alkuperäiseen kysymykseen: Kokeile Full Tilt:iä - siellä peli on usein maltillisempaa Suomen päivä-aikaan. Pöytävalintaa kannattaa myös tehdä.Tiltillä on myös Pot Limit pöytiä 0,05/0,10 blindeillä ja sinne voi ostaa sisään muistaakseni 4-5 dollarilla. Muista nyt sitten tehdä tili jonkun affin kautta (esim. Pokeritieto.fi), jotta saat myös rakebackin. Huono puoli Full Tiltissä on se, että siellä on alhaisella tasolla 10% rake, mutta rakeback korvaa sen (ainakin suurelta osin).Ei se nyt mikään ihme ole ettei tykkää pelata sellaisessa paikassa jossa pelataan kuin leikkirahapeleissä - kannattaa hakea sellainen saitti joka tuntuu itsestä hyvältä. Sitten kun isompiin rahoihin siirtyy, kannattaa siirtyä sellaiselle saitille, joka on verovapaa (Full Tilt ei ole).\nKatselinkin tuota jo hieman ja NL25:ssa näyttää olevan reikki sitten sen normaali 5%, eli kymppiä vain rankaisevat. Voisi melkein käydä PokerStarsilla nylkemässä rollin siihen kuntoon, että pääsee Tiltille pelailemaan 25:sta, kun sinne saa tosiaan rakebackin.\nwbaum » 25.9.2008 19:03:15 Jollain tasolla ymmärrän aloittajaa kyl. Itse lähdin pelaileen niin deposin pari kertaa ongamelle. Joka kerta vietiin, ihan oman turhan löysän pelin takia.\nSain sitten pari vuotta takaperin ub:lle jonkun no depo-bonarin ja se avas pelin ihan täysin. Tein siellä mikrotasoilla todella hyvää tulosta kun siellä käytännössä kaikki muut kuin nutsit kipattiin, kaikkia reissuja kunnioitettiin. Taisin kolme kertaa ottaa ylimääräisiä hiluja pois ja deposin ne ongamelle kun siellä oli rb. Joka kerta syötin depot maksuautomaatteihin, ja olenkin varmaan ongamen käteisistä edelleen tappiolla. Turneet onneksi pelastaa ongamen.\nVeikkaisin että ub tuskin löysemmäksi on muuttunut.\npeltinen » 25.9.2008 19:24:33 wbaum kirjoitti:Jollain tasolla ymmärrän aloittajaa kyl. Itse lähdin pelaileen niin deposin pari kertaa ongamelle. Joka kerta vietiin, ihan oman turhan löysän pelin takia.Sain sitten pari vuotta takaperin ub:lle jonkun no depo-bonarin ja se avas pelin ihan täysin. Tein siellä mikrotasoilla todella hyvää tulosta kun siellä käytännössä kaikki muut kuin nutsit kipattiin, kaikkia reissuja kunnioitettiin. Taisin kolme kertaa ottaa ylimääräisiä hiluja pois ja deposin ne ongamelle kun siellä oli rb. Joka kerta syötin depot maksuautomaatteihin, ja olenkin varmaan ongamen käteisistä edelleen tappiolla. Turneet onneksi pelastaa ongamen.Veikkaisin että ub tuskin löysemmäksi on muuttunut.\nJoop semmosta se on kun ei osata pelata pöydän ja vihujen mukaan vaan bluffataan ketä sattuu ja valutetaan jos valutetaan aivan väärään aikaan.\nallin25k » 25.9.2008 20:32:35 Haikala kirjoitti:Näin olen hyvin pitkälti pelannutkin, kuten muutamat edelliset kirjoittajat ovat kirjoittaneet. En todellakaan heitä conttareita calling stationeille ilman kättä, pienet parit on -EV ellei osu settiin. Shorttia siis pelaan, koska olen todennut fullin liialliseksi kyttäämiseksi omaan makuun.\nMiten niin pienillä pareilla lyöminen on -EV CS:ää vastaan ellei osu settiin? Jos vihu pelaa n.50% lähtökäsistä ja on passiivinen callingstation post flop, niin taskuparisi on todennäköisesti edellä ja saat Q-high tyylisiltä käsiltä usein ihme maksuja flopilla. Sama pätee usein myös esim AK:hon, osuit sillä tai et. Jos vihu raisee niin on uudelleenpohdinnan paikka. Kirjoita player noteseja millä korottavat niin se auttaa myöhemmissä päätöksissä.\nPelaa vain tiukkaa ja aggressiivista pokeria, positiosta, ja korota vaikka 6-8BB preflop ja 3bettinä vähintään se 4x vihun raise + 1x per cold calleri niin ei tule niitä kolmea maksajaakaan. Kokeilemalla löydät sopivan suuruiset betsit millä pääset useimmiten pelaamaan flopista heads-up. Jos saat tästä huolimatta 3beteillesi 2 maksajaa ja floppaat TPTK (tai paremman pelin) niin potissahan on jo siinä vaiheessa sen verran rahaa että koko stäkillä pelaaminen on helppoa ja maksuja tulee usein top (tai mid) -pair no kicker tyylisiltä käsiltä, tai jopa ilmalta.\nPelaamalla näin olet oletusarvoisesti flopilla edellä, teet vastustajien preflopmaksut Q-x käsillä kalliiksi, ja jäät pitkällä juoksulla voitolle koska vihun tarvitsee osua floppiin, sinun ei.\nTällä hetkellä saattaa tuntua että mikään floppi ei osu ja aina joku floppaa ne 2 paria mut thats poker. Runnaat tod näk vain huonosti (tai pelaat?) ja kyllähän se on kiva kun niitä maksuja sitten tulee kun floppaat ne monsterit...\nMutta jos Everestin pelit kyllästyttää niin kokeile FullTiltiä, ainakin minusta tuntuu että pelit ovat siellä viimeaikoina muuttuneet NL10 ja NL25 tasoilla kivikosta sopivan - mutta ei liian - löysiksi. Täyspaisteja on paljon, softakin on hyvä ja saat sinne rakebackin sekä ensitalletusbonuksen.\nHaikala » 25.9.2008 20:37:02 peltinen kirjoitti:Joop semmosta se on kun ei osata pelata pöydän ja vihujen mukaan vaan bluffataan ketä sattuu ja valutetaan jos valutetaan aivan väärään aikaan.\nYleensä calling stationeita on puolet tai enemmän pelaajista. Ei ole aloittelijalle helpoin pöytä.\nHaikala » 25.9.2008 20:38:53 allin25k kirjoitti:Miten niin pienillä pareilla lyöminen on -EV CS:ää vastaan ellei osu settiin? Jos vihu pelaa n.50% lähtökäsistä ja on passiivinen callingstation post flop, niin taskuparisi on todennäköisesti edellä ja saat Q-high tyylisiltä käsiltä usein ihme maksuja flopilla. Kun niitä calling stationeita on flopilla kolme, niin aika -EV mennään. Sitä tässä tarkoitin. Eikä pikkupareilla viitsi ruveta kauheasti alkaa eristämäänkään noin yleisesti.\nallin25k » 25.9.2008 20:43:31 Haikala kirjoitti:Kun niitä calling stationeita on flopilla kolme, niin aika -EV mennään. Sitä tässä tarkoitin. Eikä pikkupareilla viitsi ruveta kauheasti alkaa eristämäänkään noin yleisesti.\nJos maksajia tulee liikaa ja liian usein niin korota enemmän. Huomaat että maksajien määrä vähenee oleellisesti ja post flop peli muuttuu sitäkautta helpommaksi koska biittaat vihun rangen. (ainakin näin oletan että osaat kyylätä?) Taskukakkosesikin ovat tällaisia vihuja vastaan useimmiten edellä ja vihu tekee virheen maksamalla preflopissa sekä flopilla ilman kättä.


Päätavarantoimittajan valinta osana strategista hankintaa - Case: Yritys X\nVirtanen, Joni (2013)\nTässä opinnäytetyössä tutkitaan toimeksiantaja Yritys X:n päätavarantoimittajan valintaprosessia. Tutkimuksella pyrittiin selvittämään, mistä vaiheista prosessi koostuu, ja mitä toimenpiteitä eri vaiheisiin kuuluu. Näiden tietojen pohjalta prosessia pyrittiin kehittämään. Tavarantoimittajan valinta on keskeinen osa hankintatoimea, sillä valintapäätös tehdään kaikkien hankintojen yhteydessä.\nOpinnäytetyö koostuu teoriaosuudesta sekä empiirisestä osuudesta. Teoriaosuudessa käydään läpi hankintatoimen muuttunutta roolia yrityksissä ja esitellään myös hankintojen portfolioanalyysi, jota voidaan käyttää apuna kategoriakohtaisten hankintastrategioiden hahmottelussa. Tämän jälkeen perehdytään tarkemmin toimittajan valintaprosessiin ja sen eri vaiheisiin. Prosessin vaiheita ovat tarpeen määritys, prosessin vaatimusten selvittäminen, strategian määrittäminen, potentiaalisten toimittajien etsiminen, toimittajajoukon rajaaminen, valintakriteerien ja -keinojen määrittäminen, toimittajan valinta ja toimittajan jälkiarviointi.\nTutkimusmenetelmänä käytettiin laadullista tapaustutkimusta. Tutkimuksen aineisto kerättiin haastattelemalla henkilökohtaisesti Yritys X:n projektipäällikköä ja ravintolatoimen johtajaa. Aineiston keruussa käytetty haastattelumuoto oli teemahaastattelu. Haastattelut nauhoitettiin ja niistä saatu aineisto litteroitiin ja analysoitiin tarkasti.\nTeorian mukaan on tärkeää, että yritys pyrkii tiiviisiin yhteistyösuhteisiin sen strategisten kumppaneiden kanssa. Tutkimustulokset osoittivat, että Yritys X toimii juuri näin. Tutkimuksessa paljastui, että Yritys X:n päätavarantoimittajan valintaprosessin keskeisimmät kehityskohteet ovat yrityksen sisäisiä. Kehitysehdotuksina esitettiin päätavarantoimittajan valinnasta vastaavan projektiryhmän perustamista sekä päätavarantoimittajaa koskevan tietopankin perustamista. Tietopankkia voitaisiin mahdollisuuksien mukaan laajentaa yleiseksi toimittajarekisteriksi.


Interface Lollipop vuodetuoli Reflex 0159 - Lepotuolit & rahit - Nivalan Laatukaluste Oy\n> Interface Lollipop vuodetuoli Reflex 0159\nInterface Lollipop vuodetuoli Reflex 0159\nSuunnittelija: Laura Seppänen\nInterface Lollipop on minimalisten mutta näyttävä sarja, jonka on suunnitellut Laura Seppänen. Sarjan keskeisin tuote on vuodetuoli-moduuli, joista saa yhdisteltyä erilaisia kokonaisuuksia yksittäisestä tuolista kulmasohvaksi, divaaniksi tai suoraksi sohvaksi. Tuolit ovat tarkkaan viimeisteltyjä, joten tuoli on kaunis jokaisesta suunnasta katsottuna.\nVuodetuolien selkänojat on tehty tammiviilusta ja sopivan jämäkät istuintyynyt kestävät käyttöä ja tuntuvat erittäin miellyttäviltä myös vuodekäytössä.\nMateriaali: Tammiviilu, vaneri, vaahtomuovi, verhoiluvanu\nMitat: Leveys 95 cm, korkeus 65cm, syvyys 110/190cm\nIstuinkorkeus: 35 cm\nKangas: Kvadrat Reflex 0159 Raf Simons Special Edition 2022 (87% uusi villa, 8% viskoosi, 5% nylon)\nLisätietoa: Runko aina kiinteästi verhoiltu. Pyöreän tyynyn päällisen voi irrottaa\nSaatavilla useilla eri verhoiluvaihtoehdoilla. Otathan meihin yhteyttä puhelimitse tai sähköpostilla niin löydämme sinulle sopivimman vaihtoehdon!\nInterface Lollipop rahi Boucle 10\nInterface Lollipop vuodetuoli Jagger 1\nInterface Lollipop vuodetuoli Bond 7\nInterface Lollipop vuodetuoli Boucle 10


Taloesittely Tottijärvellä 16.3. ja 17.3.\nEtusivulla Esittelyt Esittelyt Taloesittely Tottijärvellä 16.3. ja 17.3.\nElias on koti perheelle, joka osaa arvostaa arjen sujuvuutta. Käytännöllinen keittiö ja valoisa olohuone ovat kodin viihtyisä keskus. Talon toisessa päädyssä on kaksi makuuhuonetta, toisessa päädyssä kodinhoitohuone, kylpyhuone ja sauna.\nÖsterbackantie 1, Tottijärvi, Nokia\nEsittelyssä 1-kerroksinen Älvsbytalo Elias 107,0 m² (3h + k + sauna).\nÖsterbackantie 1, 37310 Tottijärvi.\nNavigaattoriin Pajulahdentie 22 – sieltä opasteet perille.\nLauantaina 16.3. klo 15-17 ja\nsunnuntaina 17.3. klo 12-15\nHei! Olen Älvsbytalomyyjäsi Kati Paunila\nTässä työssä saa itsekin oppia uutta lähes päivittäin, sillä etsin joka ikiseen talonostajan kysymykseen vastauksen, ja mahdollisimman nopeasti.\nMuuttopäivä uuteen kotiin on aina mahtava, koska asiakkaat ovat Älvsbytaloonsa niin tyytyväisiä. Siinä me yhdessä ihmetellään ja ihastellaan. Toinen superpäivä on talon saapuminen tontille ja sen pystytys. Kaikki saman päivän aikana.\nÄlvsbytalojen hinnat ovat järkeviä ja asuminen on edullista. Kodin sisäilma on hyvää hengitellä ja pohjaratkaisut toimivia. Lisäksi ostaja tietää heti alussa, mitä talo maksaa ja minä päivänä uuteen taloon voi muuttaa. Tämä helpottaa muun elämän suunnittelemista.\nJa kannattaa muistaa, että edullinen, muuttovalmis Älvsbytalo on usein kilpailukykyinen vaihtoehto silloin, kun miettii vanhan talon ostamista. Uudessa talossa ei tarvitse pelätä kosteusongelmia eikä varautua remontteihin. Voi vain nauttia asumisesta.\nMinusta on hienoa, jos voin olla mukana myös sinun uuden kotisi tai vapaa-ajanasuntosi toteuttamisessa.


Studia Historica Septentrionalia 76\nPohjois-Suomea kehittämässä. Periferia Urho Kekkosen politiikan kohteena ja vallankäytön välineenä vuosina 1950–1981\nPohjois-Suomen Historiallinen Yhdistys, Rovaniemi 2016, 354 s, mv-kuvitus.\nPresidentti Urho Kekkosen poliittinen ura ja erityisesti hänen presidenttikautensa osuivat suomalaisen yhteiskunnan suureen murrosvaiheeseen. Rakennemuutoksen myötä agraarinen yhteiskunta muuttui muutamassa vuosikymmenessä teollisuuteen ja palveluelinkeinoihin nojaavaksi hyvinvointiyhteiskunnaksi. Samaan aikaan lukuisat suomalaiset muuttivat maalta kaupunkeihin, pohjoisesta ja idästä etelään ja länteen sekä Suomesta Ruotsiin.\nKekkonen muistetaan usein miehenä, joka ymmärsi ja puolusti syrjäseutujen, periferian, vähäosaista kansaa. Hänen toiminnastaan Pohjois-Suomen elinkeinojen kehittäjänä onkin muotoutunut suoranainen legenda. Pohjois-Suomen erityinen merkitys Kekkosen politiikassa tunnetaan yleisesti, mutta sitä ei aiemmin ole systemaattisesti tutkittu.\nTässä tutkimuksessa Kekkosen poliittista toimintaa tarkastellaan alueellisesta näkökulmasta. Pohjois-Suomella oli keskeinen sija Kekkosen politiikassa ja vallankäytössä, minkä lisäksi hän pääministeri- ja presidenttikausinaan harjoitti erityistä periferiapolitiikkaa. Millaista Kekkosen Pohjois-Suomen-politiikka oli, mihin se perustui ja mitä se kertoo hänen vallankäytöstään ja suomalaisesta keskus–periferia-asetelmasta? Näiden kysymysten kautta tutkimus avaa uuden ja mielenkiintoisen näkökulman Kekkosen poliittiseen toimintaan.


Sängyt ja patjat - Laulumaa.fi | Laulumaa\nSänkyvalikoimaamme kuuluu sänkyjä eri-ikäiselle nukkujalla, yhden hengen sänkyjä, parisänkyjä ja muhkeita jenkkisänkyjä. Valikoimastamme löydät myös runkopatjoja, sängynpäätyjä ja sängynpäätypenkkejä.\nValitse houkuttavin ja sisustukseen sopivin sänkyrunko, kuten talonpoikaistyylinen Viktoria-sänky tai ilmeeltään skandinaavinen, raikas ja ajaton Olivia-parivuode. Kun päivität sängynpäädyn, uudistuu tyyli helposti makuuhuoneeseen. Lisäsäilytystilaa vuorostaan luot käytännöllisellä sängynpäätypenkillä, joka samalla toimii myös ihanana sisustuselementtinä. Tervetuloa sänkyostoksille Laulumaalle.


Hotel Seeblick - Bad Endorf | Hotels.com\nHotel Seeblick, Bad Endorf, Baijeri, SaksaMatkakohde\nKaikki kohteen Bad Endorf, Baijeri, Saksa majoitusliikkeet\nAmerangin linna – 7,8 km\nChiemjärvi – 8,3 km\nHerrenchiemseen luostari – 10 km\nHerrenchiemseen uusi palatsi – 10,7 km\nSeeonin luostari – 13,9 km\nYhden hengen huone, Parveke (Main Building)\nKolmen hengen huone, Parveke (Main Building)\nKahden hengen huone, Parveke, Lisärakennus\nPelham 4, Bad Endorf, 83093, BY, Saksa\nSimsseen järvi – 16 km\nSalzburg (SZG-W.A. Mozart) – 48 minuutin ajomatkan päässä\nBad Endorfin juna-asema – 6 minuutin ajomatkan päässä\nPrien am Chiemsee Vachendorfin asema – 13 minuutin ajomatkan päässä\nPrien am Chiemseen asema – 16 minuutin ajomatkan päässä\nHotelli tarjoaa asiakkaiden käyttöön täyden palvelun kylpylän. Palveluihin kuuluvat kasvohoidot, vartalohoidot ja käsi- ja jalkahoidot. Kylpylässä on sauna. Kylpylässä on tarjolla muun muassa aromaterapiahoidot ja Ayurveda-hoidot\nKaupungin perimä vero: 1.30 EUR per henkilö per yö aikuisilta; 0.65 EUR per yö asiakkailta, jotka ovat iältään 7–15 vuotta vanhoja. Tätä veroa ei peritä alle 7 vuotta vanhoilta lapsilta.\nTarjoaako Hotel Seeblick ilmaisen peruutusoikeuden ja täyden hyvityksen?\nKyllä, Hotel Seeblick tarjoaa täysin hyvitettäviä huoneita sivustollamme. Ne voi peruuttaa siihen asti, kunnes sisäänkirjautumiseen on muutama päivä aikaa. Muista vain tarkistaa tarkat ehdot ja rajoitukset majoitusliikkeen peruutuskäytännöistä.\nMillaisiin puhtaus- ja hygieniatoimenpiteisiin Hotel Seeblick on ryhtynyt?\nTarjoaako Hotel Seeblick pysäköintipaikkoja paikan päällä?\nSalliiko Hotel Seeblick lemmikit?\nKyllä, koirat ovat tervetulleita. 5.00 EUR:n maksu veloitetaan per lemmikki, per yö.\nMitkä ovat majoitusliikkeen Hotel Seeblick sisään- ja uloskirjautumisajat?\nTarjoaako Hotel Seeblick ravintolapalveluita tai onko sen lähiseudulla ravintoloita?\nKyllä, paikan päällä on ravintola, jossa voit nauttia seuraavista: ulkoilmaravintola ja saksalainen keittiö. Läheisiin ravintoloihin kuuluvat Gasthof Gehrlein "Zur schönen Aussicht" (3,3 km:n päässä), Vivarium (3,3 km:n päässä) ja Hartseestüberl Eggstätt (5,4 km:n päässä).\nMitä tekemistä Hotel Seeblick ja sen lähiympäristö tarjoavat?\nLähistöllä voit harrastaa useita hauskoja aktiviteetteja, kuten patikoida ja maastopyöräillä sekä harjoitella swingiäsi läheisellä golfkentällä. Muihin paikan päällä oleviin aktiviteettimahdollisuuksiin kuuluu lentopallo. Voit rentoutua vaikkapa kylpylähoidoissa tai hyödyntää muita majoitusliikkeen palveluita, joita ovat muun muassa sauna ja höyrysauna. Hotel Seeblick tarjoaa asiakkaiden käyttöön myös puutarhan.\n2 yön romanttinen matka, 28. jouluk. 2018\nBaruch, 1 yön liikematka, 13. marrask. 2018\nSilke, 8 yön matka, 14. lokak. 2020\nSabo, 4 yön matka kaverien kanssa, 15. syysk. 2020\nPatrick, 2 yön romanttinen matka, 6. elok. 2020\nHans Josef, 6 yön matka, 2. elok. 2020\nHans, 1 yön liikematka, 18. toukok. 2020\nRobert, 3 yön matka, 31. lokak. 2019\nHotellit – Bad Endorf


News of the World – elokuvan arvostelu - Episodi.fi\nEpisodi / Elokuvat / News of the World\nJussi Huhtala 18.3.2021 16:22\nYhdysvallat 2020 GENRE Lännenelokuva ENSI-ILTA 10.02.2021 TÄHDET\nPerinteinen western, josta voi löytää nykyaikaisia yhteiskunnallisia ulottuvuuksia.\nTom Hanks (s. 1956) on tehnyt vuosikymmeniä kestäneen uran Hollywoodissa, mutta hän ei ole vielä näytellyt lännenelokuvassa ennen News of the Worldia. Toy Story -animaatioiden karjapaimenta ei lasketa!\nNews of the World on ensimmäinen western myös brittiohjaaja Paul Greengrassille. Hanks esitti nimiroolia Greengrassin jännitysdraamassa Captain Phillips (2013), joten lähtökohta uudelle yhteiselle projektille on lupaava.\nAlun perin elokuvan piti tulla Suomessa valkokankaille, mutta Fox-studion tuotanto siirtyi ensin Disney-kaupan jälkeen Universalille ja sitten Netflixin valikoimaan Yhdysvaltain ulkopuolella.\nNews of the World perustuu Paulette Jilesin vuonna 2016 ilmestyneeseen romaaniin, jota ei vielä ole suomennettu. Tapahtumat sijoittuvat vuoteen 1870, jolloin Yhdysvaltain sisällissodan päättymisestä oli kulunut viisi vuotta. Aivan kuin Captain Phillipsissä, Hanks on kapteeni mutta tällä kertaa rahtilaivan sijaan armeijan maavoimissa. Sodan jälkeen kapteeni Jefferson Kyle Kidd on hankkinut elantonsa lukemalla sanomalehdistä uutisia yleisötilaisuuksissa. Kidd kiertää kaupungista toiseen ja kerää kymmenen sentin kolikoita uutisia kaipaavilta kuulijoilta.\nEräällä lukumatkallaan Kidd löytää erämaasta kaatuneet vankkurit ja kohtaa nuoren valkoihoisen tytön (Helena Zengel) pukeutuneena intiaanipukuun. Kidd ottaa vaiteliaan tytön mukaansa ja yrittää viedä hänet viranomaisten hoiviin, mutta se ei onnistukaan helposti.\nAsetelmasta lähtee käyntiin matkakertomus, josta tulee väistämättä mieleen toinen Netflixin alkuperäiselokuva. Joulukuussa ilmestyneessä The Midnight Sky -tieteistarinassa George Clooneyn esittämä harmaapartainen ikääntynyt mies hieman samaan tapaan kohtasi vähäpuheisen nuoren tytön ja joutui ottamaan tämän mukaan vaaralliselle matkalle. Siinä missä The Midnight Sky ei onnistunut tempaamaan katsojaa mukaansa, News of the World onnistuu.\nHanksin esittämästä sotaveteraanista on onnistuttu tekemään kiinnostava alusta alkaen. Uutisia lukevassa hahmossa voi nähdä rinnastuksia moderniin fake news -aikakauteen. Kidd on todenpuhuja, joka kohtaa matkallaan myös vallanpitäjiä, jotka ovat keksineet omat totuutensa ja huijaavat muita.\nToinen tärkeä tekijä elokuvassa on nuori Helena Zengel, joka teki läpimurtonsa saksalaisdraamassa System Crasher. Hänestä löytyy roolin kaipaamaa uhmakkuutta ja energiaa. Zengel sai vakuuttavasta sivuosastaan Golden Globe -ehdokkuuden, eikä Oscar-ehdokkuuskaan olisi yllätys.\nNews of the World on perinteinen western, josta voi löytää nykyaikaisia yhteiskunnallisia ulottuvuuksia. Dariusz Wolskin kuvaamat laajat maisemat olisivat takuulla näyttäneet hyvältä valkokankaalla. Greengrass tunnetaan Jason Bourne -toimintaelokuvista, joita hän on tehnyt intensiivisen realistiseen tyyliin entisen dokumenttiohjaajan otteella. Sellaista elokuvaa odottaville News of the World on ehkä pettymys, mutta se tarjoaa onneksi jotain muuta: vahvan draaman, jonka jännite kestää alusta loppuun.


Miten sinä käytät Finnair Plus pisteesi? - Pää Pilvissä Miten sinä käytät Finnair Plus pisteesi? - Pää Pilvissä\nLensimme Markun kanssa kohti Australiaa ja sieltä kotiin pääasiassa Finnairilla ja AY-tunnuksellisella lipulla. Kotiinpalatessa oli hauska ottaa selvää paljonkos niitä pisteitä sinne tilille olikaan kertynyt. Olemme molemmat vielä Basic-tasolaisia, mutta pääsy Silver-tasolle häämöttää edessäpäin. Matkan jälkeen omalla tililläni on vaatimattomat 21 000 pistettä ja Markulla ne nousevat ”jopa” 30 000 pisteeseen. Olemme aikaisemmin käyttäneet pistetä vain Any Seat-lentopalkintoon ja haaveilleet mannerten välisistä matkustusluokan korotuksista ja loungevouchereista. Korotus economysta businekseen yhdensuuntaisella lennolla esimerkiksi Helsingistä Hong Kongiin maksaa pisteissä kuitenkin vähintään 50 000. Olemme molemmat auttamattomasti vielä kaukana tuollaisista palkinnoista. Pääsyn Finnairin loungeen saisi lunastettua kymppitonnilla pisteitä, joten muutamiin sellaisiin olisi kummallakin jo varaa. Sitten tajusin tutkia palkitsemissysteemiä uusin silmin.\nMoniko teistä on varannut hotelleja Finnair Plus pisteillä?\nNiihin minä nimittäin meinaan pisteemme tulevaisuudessa kuluttaa! (Älkää huoliko, Markku tietää suunnitelmasta ja on siinä mukana :D) Pahoittelen, jos seuraavat asiat ovat olleet aina joillekin itsestäänselvyyksiä. Itse koin valaistumisen asiassa vasta viime viikolla ja haluankin ehdottomasti jakaa asian samantien kaikkien kanssa. Minua on ihmetyttänyt aina miten pisteitä ei voi oikein ”käyttää mihinkään”. Onhan toki olemassa Finnair Plus Shop, josta saa ostettua esimerkiksi suomalaista designia, mutta kaupan valikoima ei ole kuitenkaan minua loppupeleissä henkilökohtaisesti inspiroinut kovin paljon. Pisteitä voi lahjoittaa myös hyväntekeväisyyteen tai ostaa niillä vaikka leffalippuja Finnkinoon. Ne hauskimmat, eli matkustusluokan korotukset tuntuvat olevan aina niille joilla on pistetä valmiiksi ihan sikamaisia määriä. Meillä niin ei tosiaankaan ole. Mietin mihin ihmeeseen voin kuluttaa pisteeni jos niitä on vain muutama kymmenen tuhatta, tai vaikka alle. Nyt tiedän, hotelleihin. Tuli melkein itku silmään kun tajusin miten hullu tuhlari olin kun käytin yli 10 000 pistettä Any Seat-palkintoon, ja hyödyin siitä ehkä parikymmentä euroa. Never again.\nEksyin ensimmäisenä sivuille, jossa oli lueteltuna Finnair Plus Partnerit ja ohjelman suomalaiset hotellit. Aikaisemmin olen jo tutkinut, että korttia respassa heilauttamalla voi saada hyvinkin normihintaisesta yöstä 500-1000 pistettä monessa suomalaisessa hotellissa. En vain ikinä, miten niistä kerätyistä pisteistä voi myös hyötyä hotellivarauksissa! Nyt mie kerron myös teille.\nVoit varata hotelliin palkintosetelin käyttämällä pisteitä ja rahaa.\nJuuri niinkuin voi varata lentojakin tiettyjen kampanjoiden aikana. Erotuksena vain, että hotellien palkintoseteleissä minusta saadaan pisteille todella paljon parempi arvo kuin joissain lentopalkinnoissa (tässä ei nyt sitten puhuta niistä mannerten välisistä, kun painitaan kuitenkin eri kategoriassa).\nPalkintosetelin voit saada halvalla vaikka sinulla olisi alle 10 000 pistettä!\nPalkintoseteli esimerkiksi Sokos Hotel-ketjun Original-hotelleihin kustantaa 30€ + 10 043p. Mikäli sinulla on pisteitä vähemmän, maksat vain hiukan enemmän. Jo 3000 p. hyödyttää sinua, ja voit saada palkintosetelin hintaan 48,76€.\nFree night voucherin Scandic-hotelliin saa käyttämällä tasan 30 000p, mutta jos pisteitä on vain alle 13 000, yö kustantaa 40€.\nCumuluksissa ilmainen yö veloittaa 28 000 pistettä, mutta reilu kymppitonnilla tarvitsee maksaa rahana enää 40€. Jopa 3428p hyödyttää, saat yön hintaan 60€. Palkintoseteli on voimassa joka päivä ja nykyään ainakin Helsingissä ketjun hotellien yöhinnat ovat reilusti satasen korkeammalla puolella. Tarjous on siis erittäin hyvä.\nSe miksi mie oikeastaan aloin kiinnostumaan niin suuresti koko systeemistä, oli näiden luksushotellien mukana olo. Normaalisti minulla ja meillä ei olisi mitään mahdollisuuksia yöpyä ilman hurjaa säästökuuria jossain Kämpissä tai Klaus K:ssa. Tajuttiin juuri, että voisimme viettää aivan hyvin vuosipäiväämme kesällä Kämpissä. Ja olla vaikka kaksi yötä putkeen. Olemassaolevat pisteemme mahdollistavat sen tämän hetkisellä budjetillamme aivan täysin! Hotels.comin kautta katsottuna hinnat huitelevat Kämpin öille ihan sananmukaisesti pilvissä. Heidän omilta nettisivuiltaan saa yön halvimmillaan hintaan 179€, mutta henkilökohtaisesti en ole koskaan nähnyt yötä tarjottavan alle kolmensadan. (Moni varmasti on.) Kämp on kuitenkin ihan omassa maineessaan ja kategoriassaan joten tämän ymmärrän. Tarjoukset Finnair Plus ohjelmassa Kämpiin ovat kuitenkin ihan huippuhyviä ja sopisivat myös meidän pistemääriimme. 26 274p ja 80€ toimivat hintana yhdelle yölle. Kun käyttäisimme pisteemme yhdessä ja maksaisimme 80€ per naama, meillä olisi viikonloppu Kämpissä hintaan 160€ (!?!!) Pisteet tulivat Australian reissulta. Eli periaatteessa tienasimme lentämällä öitä.\nMikäli Scandic Free Night-voucherit käyvät ihan kaikissa Scandiceissa (joita on siis myös esimerkiksi Ruotsissa, Norjassa, Tanskassa, Belgiassa yms), eivätkä vain Suomessa, olemme ajatelleet hankkivamme useamman voucherin noin 30€ hintaan per kappale ja käyttävämme ne Norjan roadtripillä kesällä. Mulla melkein jopa tämä kutkuttaisi sitä Kämppiä enemmän. Norjassa on erittäin kattava Scandic-verkosto (koska Scandic-ketju osti Rica-hotellit) ja yöpyminen normaalisti kustantaisi roadtripillä varmasti jopa yli 70% kaikista kustannuksista. Jos vetäisimme molemmat pistetilimme nollille ja lunastaisimme viisi Scandic voucheria noin 30€ keskihintaan, vois melko Hangon keksinä lähteä kesäreissulle Pohjolan kalleimpaan maahan. Voin nimittäin kertoa, ettei meidän rahoilla normaalisti osteltais viittä hotelliyötä Norjassa putkeen. Kaksi yötä Tromssassa viime vuonna kustansi 300€ ja se oli kuukauden halvin viikonloppu. Hotelliyöt Norjassa kesällä ovat yleisesti ns. ”Helsingin hinnoissa.”\nMainitsinko jo että melkolailla kaikkiin hotelliöihin sisältyy ihan normaalisti myös se aamupala?\nNiin. Kuuluu se. Suosittelen ehdottomasti tsekkaamaan tämän sivuston jos sinulla on Finnair Plus-tililläsi edes se muutama tuhat pistettä ja haluaisit käyttää ne johonkin järkevään.\nHuomioi, että monilla hotelleilla on ehtoja, miten ja milloin palkintosetelit ovat voimassa. Toiset pystyy esimerkiksi käyttämään ainoastaan viikonloppuna tai tiettyyn aikaan vuodesta. Ja voi olla että minunkin haikailuni viidestä Scandic voucherista on ihan haihattelua, voi olla että rajoituksia löytyy.\nTärkein huomionarvoinen asia mielestäni on se, miten pisteet arvottuvat kun niitä laskee rahan kanssa yhteen. Minusta ehdottomasti kannattaa jättää palkintosetelistä se muutama kymppi maksettavaksi itselleen, eikä lunastaa täysin ilmaisia öitä vaikka pisteitä juuri sen verran olisikin. Pisteet menevät nimittäin hukkaan. Käytän esimerkkinä edelleen tuota Scandicia. Ilmainen yö kustantaa 30 000 pistettä, mutta 21 022 pisteellä tarvitsee maksaa enää 20€. Jäljelle jäävällä melkein kymppitonnilla saa melkein sadan euron arvoisia hyötyjä muiden hotellien pistehinnoittelussa. Ja Scandicilla myös. Suunnilleen tuolla pistesummalla jäisi seuraavalle palkintosetelille maksettavaksi noin 50€. Jos keskihinta Suomessa yöstä maksaa esimerkiksi 150€ (mikä ei varmastikaan ole kaukana todellisuudesta), tottakai haluat hyötyä pisteistäsi mieluummin 100€ kuin 20€.\nFinnairin yhteistyökumppaneina ovat jo mainitsemani hotellit ja ketjut, ja niiden lisäksi hyvä valikoima hotelleja Leviltä (esim Hullu Poroon tosi hyvät tarjoukset palkintoseteleihin), Vanajanlinna, Rantasipit, Finlandiat, Lapland hotellit, ja monia muita yksittäisiä mielenkiintoisia. Katson nyt itse ainakin aivan uusin silmin koko pistejärjestelmää. Harmi ettei näitä ole mainostettu hirveästi, joten siksi ainakin minulta on jäänyt koko homma ihan pimentoon vaikka siellä se on kokoajan ollut. Nytkin löysin edut selailemalla Finskin sivuja ihan tylsyyteeni 😀 Toivottavasti moni teistä, joilla on se muutamakin tuhat pistettä tallessa, löydätte pisteillenne nyt hyvää käyttöä. Hotellihuoneiden yöhinnat pyörii varsinkin Helsingissä ihan järjettömissä summissa, joten tarjouksia kannattaa nyt ehdottomasti hyödyntää mikäli haluaa hotellilomalle tai tarvitsee yösijaa muuten vain.\nPitäisikö tähän nyt kirjoittaa vielä että postaus ei ollut maksettu mainos, vaan inspiraatiopostaus tarjoushaukoille ja halpojen hintojen etsijöille joilla on Finskin pisteitä säästössä odottamassa hyvää käyttöä!\nTätä blogia voi pistää seurantaan esimerkiksi facebookissa ja instagramissa!\nReply Meri / Syö Matkusta Rakasta sunnuntai, maaliskuu 1, 2015 at 22:27\nHei siistiä, mäkään en tätä tiennyt, en oo ikinä jaksanu ottaa sen kummemmin selvää. Mullakin roikkuu joku 11 000 pistettä tilillä, ja aiemmin on tuntunut et ne ei riitä oikein mihinkään. En edes muista, että vanheneeko pisteet jossain vaiheessa jos niitä ei käytä?\nReply Maarit Johanna sunnuntai, maaliskuu 1, 2015 at 22:32\nTuollahan sais jo tosi halvalla yön jos vaan tietäisi mihin sen haluaisi käyttää!\nMuistaakseni on siinä joku vanhenemisaika, olikohan se kolme vuotta? Äkkiä hotellivarauksia tekeen ^^\nReply Arja / Haavematkoja sunnuntai, maaliskuu 1, 2015 at 23:49\nHei enpä ole tällaista mahdollisuutta tajunnutkaan! Olen hirveän laiska selvittelemään kaikenlaisia etujuttuja, ja tähän mennessä käyttänyt pisteeni vain kerran maksamalla osan Lontoon lennoista niillä. Pitää pistää korvan taakse, kiitos siis tästä!\nReply Maarit Johanna maanantai, maaliskuu 2, 2015 at 08:56\nHieno homma että voisit harkita tätäkin! 🙂 Mieki oon aina aikaisemmin halventanu lentojani pisteillä, mutta se arvo mitä siitä hyötyy on kovin vähäinen verrattuna tähän.\nReply Kthetraveller sunnuntai, maaliskuu 1, 2015 at 23:51\nMitäpä tuohon lisäämään, Aamen! 🙂\nReply Maarit Johanna maanantai, maaliskuu 2, 2015 at 08:55\nJee! Sie konkari oot varmasti varaillu näitä jo kauan :p\nReply Pointteri maanantai, maaliskuu 2, 2015 at 01:39\nFP-jäsen vuodesta 1993. Tänä aikana pisteitä kerätty noin 700000 ( joka sekin vielä vaatimatonta, tunnen useita joilla on pisteitä kertynyt pari miljoonaa), useimmat käytetty juurikin hotelliöihin ja kotimaan lentoihin sukulaisreissuilla. Hotelliyö on usein paras tapa käyttää pisteet. Jos haluaa polttaa 44000 (tai enemmän ) pisteitä Keski-Euroopan matkaan maksaa lippu kuitenkin sen 100€ ja määränpäässä pitää yöpyä jossain.\nMiksi muuten pitää sanoa, että joku ”kustantaa” jotain? Eikö voi sanoa, että joku maksaa jotain? Kustantaminen kun minusta liittyy lähinnä kirjoihin.\nReply Maarit Johanna maanantai, maaliskuu 2, 2015 at 09:03\nTuo on kyllä huikea määrä pisteitä! Työn puolesta paljon matkustavilla pisteitä varmasti kertyy muutamassa vuodessa satoja tuhansia ja jos noin paljon on rahan arvoista etua käytössään, ymmärrän että olet ehtinyt ottaa aikaisemmin jo selvää parhaista tavoista käyttää pisteet. Noilla määrillä varmaan ollaan jo ylemmän tason Finnair Plus-korttilaisia, joten etuja tulee varmasti myös sitä kautta.\nYmmärsit onneksi mitä tarkoitan, joten suo anteeksi tämä puhekielinen ilmaisuni 😀\nReply Katja maanantai, maaliskuu 2, 2015 at 07:28\nTää oli hyvä postaus. Itse tyhjensin tilini kokonaisuudessaan viime vuonna Wroclawin matkan aikaan maksaen tuolloin Oulu-Helsinki välini pisteillä. Sitä fiilistä kun pystyi ostamaan liput pelkkien verojen hinnalla 😀\nMutta tosiaan siinä meni KOKO ELÄMÄNI JOKA IKINEN PISTE, ne kaikki mitä olen 20 vuoden aikana kerryttänyt.\nHotelleihinhan niitä kannattaa tästä lähin käyttää! Ei ehkö tarvi aivan 20 vuotta kerätä seuraavaa palkintoa 😉\nHyvä että oot saanu käytettyä pisteesi järkevästi! Mieki oon miettiny että vois periaatteessa ostaa jotkut Suomen sisäiset, mutta en halua alkaa makselemaan niitä veroja ja nykyään tuota väliä saa kampanjoissa tosi edullisesti. Mielummin saan vielä enemmän rahan arvoista hyötyä ja tilaan noi hotellit.\nEipä mullakaan varmaan koko elämäni aikana ole tullut kuin korkeintaan kaks kertaa tuo 21 000 pistettä 😀\nKyl sieki tällä vauhilla nyt kerräät yhen hotellipalkinnon meleko äkkiä :p\nReply Sandra maanantai, maaliskuu 2, 2015 at 08:05\nÄärimmäisen informatiivista ja minulle täysin uutta tietoa. Osaatko sanoa, että pitääkö pariskunnalla olla erilliset Finnair-pluskortit vai voiko pisteitä kerätä perheen sisällä? Kun Sergeillä ei ole, niin kävi mielessä, että hänen Australian matkallaan olisi saattanut saada ihan kivasti pisteitä… Toisaalta kaikki ehtii varmaan vanhentua, ennen kuin tullaan taas Suomeen. Mun tuurilla.\nReply Maarit Johanna maanantai, maaliskuu 2, 2015 at 08:53\nÄkkiä hommaamaan se kortti, vielä ehtii ja sitten vaan lähtöselvityksessä vilauttaa sitä niin ne pisteet tulee tilille 🙂 Muistaakseni toimii myös niin että rekisteröityy käyttäjäksi ja vaikka se kortti ei olis ehtinyt tullakaan, sillä omalla finnair plus-numerolla saa ne pisteet tilille lähtöselvityksessä. Perheen/saman talouden sisällä pystyy siirtämään pisteitä tililtä toiselle. Siitä muistaakseni menee jonkinlainen lisämaksu joten niitä kannattaa siirtää kerralla paljon. Me kerätään omille korteillemme ja varataan nuo palkintopistesetelit omien tilien kautta, mutta yhessä käytetään. Tuo finskin plus-etuohjelman sivu on melko informatiivinen, kannattaa katsella sieltä miten homma tarkalleen toimii. Hyvä jos sait tästä informaatiota 🙂\nReply Jenna / Journey Diary maanantai, maaliskuu 2, 2015 at 09:22\nTosi hyvä infopostaus, kiitos tästä! Tulee tää tieto tosiaankin tarpeeseen (:\nReply Maarit Johanna maanantai, maaliskuu 2, 2015 at 09:27\nHieno homma 🙂 Olen tosiaan ihmeissäni miten vähän tästä on ihmiset olleet tietoisia. Toki varmasti enemmän ne, joille pisteitä kertyy esimerkiksi työmatkoilta, ovat olleet myös kiinnostuneempia mitä niillä pisteillä oikein saa.\nReply Jerry / Pako Arjesta maanantai, maaliskuu 2, 2015 at 09:26\nTodella hyvä postaus :)! Ja itsehän olen varmaankin sanonut myös sinulle, että matkustusluokan korotus taitaa olla ainoa fiksu tapa käyttää noita pisteitä, mutta todistit, että olenkin täysin väärässä :). En ole koskaan perehtynyt Finnair Plussaan sen tarkemmin, joten en ollut tietoinen näin hyvistä hotellimahdollisuuksista pisteiden avulla. Pitäydyn silti American Airlinesissa ja Britis Airwaysissa, mutta tästä postauksesta on varmasti paljon hyötyä monille :).\nPs. Koska menemme ensi viikolla testaamaan Kämpin, ehkä siitä on hyötyä päätöksenne suhteen, kun mietitte, mihin hotelliin käytätte pisteet :).\nReply Maarit Johanna maanantai, maaliskuu 2, 2015 at 09:33\nKiitos 🙂 Eikös BA:n ja AA:n kautta saa myös kerättyä näitä ihan samoja pisteitä kun ollaan kuitenkin kaikki Oneworldissa? En ole ihan varma miten se systeemi toimii.\nSitä postausta mie oottelen jo valmiiksi, emmeköhän me sinne Kämpiinkin ennen pitkää eksy!\nReply Jerry / Pako Arjesta maanantai, maaliskuu 2, 2015 at 09:38\nJep, Oneworldin lennoilla voi valita, mihin pistejärjestelmään ne pisteet tulevat. Yleisesti ottaen nuo BA:n ja AA:n pisteet ovat ”arvokkaampia” kuin Finnair Plussan. Nuo pistenerothan osaavat laskea rahallisen arvon kaikkien ohjelmien pisteille, olipa kyseessä hotellit tai lentoyhtiöt :).\nVarmaankin kyllä yövytte sielläkin jossain vaiheessa! Kiva tietää, että postaus kiinnostaa 🙂\nReply Maarit Johanna maanantai, maaliskuu 2, 2015 at 09:40\nAivan! Nyt taidan muistaa että olet joskus tuosta asiasta kirjoittanutkin. Jos joskus alkaa lentämään allianssin lennoilla vieläki enemmän pitää pistää korvan taa myös tuo vaihtoehto. Oon vaan nyt liian innoissaan tästä jutusta että oon ”keksinyt” miten näistäkin pojoista saa oikeasti arvoa :p\nReply Kirsi / 50 State Puzzle maanantai, maaliskuu 2, 2015 at 11:18\nOlemme vaihtaneet pari vuotta Finnairin pisteet IHG-ketjun pisteiksi, jonka hotelleissa yövymme yleisimmin USA-matkoillamme. Vaikka vaihdossa pisteet puolittuvat (40 000 Finnairin pisteestä tulee 20 000 IHG-pistettä), mieheni on laskenut moneen kertaan, että tämä on meille ehdottomasti paras/kustannustehokkain tapa hyödyntää kertyvät pisteet.\nReply Maarit Johanna maanantai, maaliskuu 2, 2015 at 11:28\nKuulostaa tosi hyvältä! Kiitos tästä informaatiosta, otampa itsekin tuostakin vaihtoehdosta selvää 🙂\nReply Pointteri maanantai, maaliskuu 2, 2015 at 14:16\nEi pisteitä voi noin verrata. IHG-pisteet ovat IHG-pisteitä ja FP-pisteet FP-pisteitä. Sama jos vertaisi euroja ja puntia. Sama absoluuttimäärä ei ole samanarvoinen. Yleensä ottaen kuitenkin pisteiden muuntaminen toisiksi ei ole kannattavaa.\nReply Kirsi / 50 State Puzzle maanantai, maaliskuu 2, 2015 at 18:20\nHyvä Pointteri, en missään kohtaa verrannut kahden eri yrityksen pisteitä keskenään vaan totesin, että ne puolittuvat vaihdossa.\nReply Pointteri maanantai, maaliskuu 2, 2015 at 12:07\nUsein kuulee muita pisteohjelmia pidettävän FP:tä parempana, mutta minusta niissä ei ole mitään ratkaisevaa eroa. Minulla on myös Lufthansan ja Deltan kortit joille tulee myös kerättyä pisteitä, mutta nytkin kun varaa olisi kahteen LH:n Euroopan lentoon, niin niiden verot per lippu olisivat noin 250€, kun Finnairilla selviäisi esim Maltan lennolla satasella. LH:lla vielä kaikki olisivat koneen vaihdolla joten matka-aikakin venyisi.\nReply Maarit Johanna maanantai, maaliskuu 2, 2015 at 16:23\nMielenkiintoista. En olekaan ottanut noin paljoa selvää muista kanta-asiakasohjelmista, mutta en ole hirveästi muilla lentänytkään. Tuo verojen määrä on yks ratkaiseva tekijä miksi en halua käyttää omia pisteitäni lentopalkintoihin. Kuulostaa minun korvaan vähän liian suurelta summalta tuo 250€ per lippu!\nReply Pointteri maanantai, maaliskuu 2, 2015 at 20:27\nEihän joku 50-100€ lennosta ole paljon?\nMutta joka tapauksessa: Finnair Plus on suomalaiselle paras vaihtoehto koska jos vaikka keräisi esim. amerikkalaisyhtiön maileja, niin niitä olisi hankalaa Suomesta käsin käyttää. Lufthansan lentopalkintoja olen jonkun verran käyttänyt ja joka kerta verojen osuus on ollut yli 200€/lippu jonka senkin voi maksaa pisteillä, mutta siihen taas palaa lisää.\nReply Maarit Johanna maanantai, maaliskuu 2, 2015 at 21:25\nNiin no, se niin riippuu onko se lento kauas vai lähelle. Tuolla hinnalla kuitenkin saa halpisyhtiöillä jo lennot ihan ilman mitään pisteitäkin. Sen vuoksi olen vähän nirso ollut noiden lentopalkintojen suhteen.\nKiitos erittäin valaisevista kommenteista, toit paljon uutta tietoa!\nReply Pirkko / Meriharakka maanantai, maaliskuu 2, 2015 at 12:32\nMatkustamme aika vähän kotimaassa ja Pohjoismaissakaan (ja viimeksi Tukholmassa käydessämme sukulaiset majoittivat 🙂 ) – joten ei taida jatkossakaan mennä pisteet hotelliöihin.\nViimeksi lennettiin pisteillä Vilnaan häihin – ehkä Air Balticilla olisi päässyt tavallaan vielä edullisemmin kuin pisteillä, mutta kun töiden takia viikonloppua ei voinut venyttää mistään suunnasta, niin pistelennot saimme juuri haluamillemme lennoille, sinne perjantaina töitten jälkeen ja takaisin hyvään aikaan sunnuntai-iltapäivällä. Samoihin häihin muilla yhtiöillä tulleet olivat joutuneet tyytymään muihin lentoaikoihin, eli se hyvä puoli noissa pistelennoissa, että niitä usein saa kysytyillekin lennoille kun on ajoissa liikkeellä.\nReply Maarit Johanna maanantai, maaliskuu 2, 2015 at 16:24\nNo onneksi niistä oli teille edes jotain hyötyä siinä tapauksessa 🙂 Finski lentää kyllä aikataulullisesti moniin lähikohteisiin tosi hyvin.\nReply Kohteena maailma maanantai, maaliskuu 2, 2015 at 14:24\nErittäin hyvä blogikirjoitus, josta on varmasti hyötyä suurimmalle osalla Finnair Plus -jäsenistä! Tosiaan vähäiset pisteet kannattaa käyttää kyllä suurimman osan hotelliöihin, joilla saa pisteille jotain vastinetta. Vastaavasti jos enemmän lentää ja haluaa joskus lentopalkintoja, niin silloin parempi on kyllä ne pisteet kerätä AA:lle tai BA:lle.\nRami & Kohteena maailma\nReply Maarit Johanna maanantai, maaliskuu 2, 2015 at 16:26\nKiitos Rami! Toivottavasti näin on. Minulla on vuosia harmittanut kun pisteiden kerääminen on niin vaikeaa jos ei lennä suunnilleen työkseen. Onneksi meillekin on vaihtoehtoja vaikka olisi vain hiukan kertyneitä pisteitä.\nEn ole oikeastaan vielä suunnannut Amerikkaan tai Lontoon kautta mihinkään, mutta jos tulevaisuus alkaisi näyttämään siltä että AA ja BA ovat useamman kerran vaihtoehtoina, saatan tämän kommenttiboksin vuoksi niidenkin systeemiin siirtymistä 🙂\nReply Marimente maanantai, maaliskuu 2, 2015 at 21:58\nJes, mielenkiintoinen postaus Maarit! Mäkin tajusin itse asiassa vasta ihan jokusen aikaa sitten, että pisteitä voi käyttää myös hotelliöihin. Lattareihin ja takas lennellessä pisteitä oli ehtinyt kertyä mulle muistaakseni noin 26 000, joilla varasin viimeksi Helsingissä pyrähtäessäni yön Sokos Hotel Helsingistä, jolloin itselleni jäi maksettavaksi vaivaiset viisi euroa. Varmasti olisi voinut sijoittaa hienompaankin hotelliin, mutta halusin säästää ne rahat mieluummin Brasiliassa käytettäväksi 🙂\nEnnen älynväläystä hotelliöistä olen käyttänyt pisteitä myös loungesisäänpääsyyn sekä Roosa nauha-kampanjaan.\nReply Maarit Johanna maanantai, maaliskuu 2, 2015 at 22:36\nHuippua että oot löytänyt tämän jo aikaisemmin ja vielä käyttänytkin etua!\nTuntuu melkein kuin saisi mannertenvälisten lentojen kaupanpäällisiksi kivan hotelliyön. Viis euroa yöstä kuulostaa oikein hyvältä 😀\nLoungeen miekin voisin käyttää, se on kuitenkin aika hyvä systeemi reissuilla jos ei ole tasokorttia 🙂\nReply Pointteri tiistai, maaliskuu 3, 2015 at 00:44\nFinnair plussan alkuaikoina hotelliyön sai 10000 pisteellä. Finnair oli partneri Lufthansan kanssa, myöhemmin Delta Air linesin. Joskus sain pisteet sekä LH:lta, että Finnairilta samasta lennosta. Korttitasoja ei alussa ollut.\nReply Timo maanantai, elokuu 10, 2015 at 16:59\nKerran tuli käytettyä pisteitä hotellivoucheriin aikaista lähtöä hoitamaan. Terminaali2:n GLO Hotel Airportissa sai muistaakseni 2000 pisteellä jo 80jotain eurolla yön. Pisteitä tulee säästeltyä lentopalkintoihin, mutta tuossa tuntui saavat aika hyvin vähillä pisteillä.\nReply Maarit Johanna maanantai, elokuu 10, 2015 at 21:32\nTuo on jo tosi hyvä hinta lentokenttähotellissa! Oon muutaman kerran ollut Pilotissa ja Airport Hiltonissa, mutta Pilotti on ärsyttävän bussimatkan päässä ja Hilton on tosi kallis. 80€ yöstä terminaalissa kelpais mullekin. Pistän harkintaan myös tuon. Kiitos vinkistä!\nReply Joskuli torstai, kesäkuu 15, 2017 at 14:37\nJos rahaa haluaa säästää niin Finnair plussaa parempi vaihtoehto on usein katsoa halvempia lentoyhtiöitä. Esim pohjois-maihin tai lontooseen pääsee Norwegianilla usein puoleen hintaan verrattuna Finskin lippuihin. Bonuksena tilavammat koneet lyhyillä reiteillä.. Pidemmillä lennoilla esim Turkish airlines on usein sekä laadukas (hyvä ruoka + palvelu, valittu skytraxin matkustajaäänestyksessä euroopan parhaaksi lentoyhtiöksi) että kohtuuhintainen.\nLennän itse Finnairilla työn puolesta noin 15-20 edestakaista matkaa vuodessa ja tällä hetkellä on Silver kortti. Vapaa-ajan matkustukseen varaan kuitenkin yleensä halvempia. Finskin pisteet käytän istumapaikanvarauksiin, lounge sisäänpääsyihin tai satunnaisesti vapaa-ajan matkustukseen. Pisteistä saamani rahallinen etu on aika pieni, koska ilman pisteitä en käyttäisi omaa rahaa esim loungeihin tai jalkatilapaikan varaamiseen. Ne ovat lähinnä pieniä etuja jotka tekevät työmatkustuksesta hieman siedettävämpää.\nReply Maarit Johanna torstai, kesäkuu 15, 2017 at 19:47\nKiitos kommentista! Hauska nähdä että vanha postaus kerää edelleen lukijoita. 🙂 Tottapa puhut, Norski on usein paljon Finnairia halvempi, mutta Lapista matkustaessa Finnair usein voittaa reitityksen ja aikataulutuksen puolesta. Ja lyhyillä lomilla aika on rahaa ja no, siksi niin paljon helpompi vaihtoehto. Turkish on vielä itellä kokonaan kokeilematta, mutta niin paljon hyviä kommentteja kuullut, että häätyy ehkä Aasiaan päin matkaillessa ottaa se harkintaan.\nSilver-kortin edut on surku kyllä, huonontuneet ja vaikka itsekin reissasin muutama vuosi Silverille asti, ei se tuonut sen kummempaa lisäarvoa reissuun. Ainoa lisä oli lounge-etu, joka sekin vietiin sittemmin uudistuksen myötä. Onneksi upgradeja vielä sentään saa, vaikka nekin tulee tehdä niillä omilla pisteillä. Siedettävämpiä ja parempia matkoja toivotan sulle 🙂\nReply Petri torstai, joulukuu 7, 2017 at 13:50\nEksyin postaukseen, kun tutkiskelin miten varaan huoneen Finnair voucherilla.\nYleensä pisteitä hotelliöihin käytettäessä ei kannata käyttää koskaan yli 1000 pistettä/varaus, joka on yleensä minimi. Tämä siitä syystä, että pisteiden käytön euromääräinen arvo tippuu radikaalisti minimimäärän jälkeen.\nEsimerkiksi; Original Sokos Hotel yötä varatessa yölle tulee hinnaksi 1000p + 54,08 € (huoneen hinta siis tavallisesti kahdelle hengelle noin 90-140 €); 1000 pisteen arvo siis vähintään sen ~35 €, jopa lähemmäs satasta.\nJos pisteiden käyttöä nostaa esim. 3000p, jää maksettavaa silti vielä 48,76 €, jolloin 2000 lisäpisteelle jää arvoa enää hieman päälle 5 €.\nKoska Finnair luokittelee Islannin kaikkien muiden Pohjoismaiden kanssa samaan palkintoluokkaan, vaikka se sijaitsee käytännössä yhtä kaukana kuin esim. Barcelona, ovat lennot Islantiin myös erittäin järkevä pisteiden käyttökohde. Ilmaiset meno-paluu -palkintolennot Islantiin saa 19 000:lla pisteellä.\nMyös matkustusluokan korotukset ovat järkevä tapa käyttää pisteitä, etenkin kaukolennoilla.\nReply Maarit Johanna tiistai, joulukuu 12, 2017 at 13:41\nKiitos paljon kommentistasi! Fiksua pohdintaa 🙂 Postaukseni vaatisikin päivittämistä, koska onhan kirjoittamisesta vierähtänyt tovi. Toivottavasti lukijat päätyvät myös kommenttiosastolle katsomaan tärppejä. Kiitos siis tästä.


Nuuskan Hinta Haaparanta Pupuhuhta Keilahalli / Kyrpä Perseessä\nby Richard Drennan 16/06/2017\nNuuskan hinnat ja arvostelut sekä keskustelua nuuskasta ja nuuskaamisesta. Puuttuu: pupuhuhta  keilahalli. Löössin hinta Haaparannassa Nuuskaajasta löydät nuuska -arvostelut, keskustelua nuuskasta ja nuuskaamisesta sekä Nuuskakairan Tukun, Puuttuu: pupuhuhta  keilahalli. Pussinuuskan hinta Haaparannassa Nuuskaajasta löydät nuuska - arvostelut, keskustelua nuuskasta ja nuuskaamisesta sekä Nuuskakairan Tukun, Puuttuu: pupuhuhta  keilahalli..\nOffroad pussitorni maksaa noin 23 euroa ainakin. Salakuljettamiseen houkuttelee kova kysyntä ja myyjän ansaitsemat rahat. Kaverille nuuskaa ei saa tuoda edes lahjaksi. Viesti ei liity aiheeseen, tai ei ole suomea tai ruotsia. KIRJAUDU REKISTERÖIDY Etusivu Keskustelu Treffit Posti Chat Tarjoukset Alennuskoodit Vaihtoautot Matkat Lisää Tarjoukset Alennuskoodit Vaihtoautot Matkat Suomi24 yrityksille Opastus Suomi24 yrityksille Opastus. Nuuskan laittoman tuonnin kokonaismäärää ei tiedä kukaan. Poliisi on varmistanut Turun puukotusten pääepäillyn henkilöllisyyden Pääepäilty on syntynyt vuonna Mutta jos puhutaan suurista asutuskeskuksista Etelä-Suomessa, hinta on korkeampi.\nElikkä, tietäskö kukaan että, paljon maksaa puntti "halppisnuuskia" haaparannassa? Olisin kiinnostunut etenkin Granitin, offroadin ja Catchin Puuttuu: pupuhuhta  keilahalli. Pussinuuskan hinta Haaparannassa Nuuskaajasta löydät nuuska - arvostelut, keskustelua nuuskasta ja nuuskaamisesta sekä Nuuskakairan Tukun, Puuttuu: pupuhuhta  keilahalli. Löössin hinta Haaparannassa Nuuskaajasta löydät nuuska -arvostelut, keskustelua nuuskasta ja nuuskaamisesta sekä Nuuskakairan Tukun, Puuttuu: pupuhuhta  keilahalli....\nValikko Etusivu Areena Uutiset Sää Urheilu Teksti-tv Lapset Svenska Yle. Lisääntyneen kysynnän myötä nuuskan hinta on noussut katukaupassa monilla paikkakunnilla lähes pilviin. Offroad pussitorni maksaa noin 23 euroa ainakin. Etsi Toggle navigation Valikko. Etusivu Pussinuuska Tykkinuuska Keskustelu Chat Aukioloajat Halvimmat Kirjaudu Rekisteröidy. Mutta jos puhutaan suurista asutuskeskuksista Etelä-Suomessa, hinta on korkeampi. Onko sittenkin niin että meidän paikkakunnan lehti on Kaleva? Viesti on mainos tai massapostitus.


Lue Pömpelistä uusin tieto Jesse-sarjan jatkumisesta.\n4 1 8 7 5 4\nArvosteluja voi lähettää osoitteeseen murrenkoirakoulu@gmail.com.\nhei merja jalo ja marvi jalo.minä olen lukenut jo kuusi kirjaa teidän huippu hyvistä koiratytöt sarjoista ja luen jo seittemännettä koiratytöt sarjaa.Ne kirjat on mailman parhaita kirjoja mitä olen koskaan lukenut.Kaikki kirjat on yhtä hyviä ja Jesse on ihana koira ja myöskin cici ja kaikki koirat.olen jo päättänyt että luen kaikki koiratytöt sarjan 26 sarjaa enkä koskaan kyllästy niihin. seitsemännessä kirjassa olen siinä kohtaa kun Jenna ja Hannele yrittävät keksiä miten he saisivat Jennan äitin suostumaan siihen että Manne tulisi asumaan heille.T:Ansa\nOdotan jo innolla seuraavaa Jesse kirjaa. Harmi, kun kirjoja julkaistaan vaan kaksi kertaa vuodessa, mutta ainahan kirjat voi lukea uudestaan ja niin olen tehnytkin. Olen tällä hetkellä omistanut uuden Jessen kaksi päivää, ja se on jo muutaman kerran luettu kokonaan. Kaikki kirjat ovat siistissä järjestyksessä kirjahyllyssä, jotta löydän haluamani.\nTosi hyvä kirja! Piti lukea yhdessä illassa! Osittain jännittävä. Sääliksi tuli Tippaa, Matsin koiraa. Purskahdin nauruun siinä kohtaa kun Holm oli sairaalassa kun se Ciksun temppu oli niin hyvä. Tohtori luuli jo, että Holm tekee kuolemaa.\nSuosittelen hyvä kirja!\nTosi kiva, että Jenna ja Hanski pääsivät Sandholmiin Oivan ja Elsan saarelle. Kiva kun koiratkin (Jesse ja Muru) pääsivät mukaan. Eniten kirjassa kiinnosti albatrossi ja senkin takia kirjasta tuli sopivan jännittävä. Eniten kirjassa nauratti kun Donitsia sattui varpaaseen ja Elsan bongaama amerikantukkasotka... En paljasta sitä ihan kokonaan jos joku ei ole lukenut kirjaa. Suosittelen!\nOlisi ihanaa jos Lumiponi-sarja jatkuisi. Se on just sopiva mulle, ei kauheesti hevosia, ei liikaa jännitystä, ja mukava. Se on mun favorite!!!!\nJesse on paras! Oon lukenu koko sarjan. Parempaa sarjaa ei olekaan. En suostu lukemaan muita kirjoja, koska pelkään unohtavani koko Jesse sarjan.\nOlen lukenut lähes kaikki Jesse- kirjat. Kirjojen ulkoasu on siisti ja yksinkertainen ja juoni mukaansatempaava. Tarinat ovat selkeitä ja mukavia lukea. Kiitos näistä kirjoista!\nJesset on parhaita! Mä voisin lukea niitä aamusta iltaan. Jesset on i h a n i i i! Ne on vaan niin hyviiii!\nKAIKKI JESSE KIRJAT\nMä oon lukenut kaikki Jesse kirjat enkä osaa laittaa niitä järjestykseen. Kaikki on ihan yhtä hyviä! Annan täydet pisteet joka ikiselle JESSE KIRJALLE! Kiitos kuuluu tietenkin kirjailijoille eli Merja ja Marvi Jalolle. Muutkin heidän kirjansa ovat HUIPPUJA!\nOon lukenut vasta yhden Jesse kirjan eli Jesse 1 ja pidin siitä. Luen juuri Jesse 2. Minä rakastan Jesseä!\nJesse on tosi hyvä kirjasarja. Oon lukenut koko sarjan ja odotan innolla jatkoa. Jesse kirjoissa on sopivasti jännitystä ja huumoria. Pidin koulussa kirja esitelmän Jesse karkukoirasta. Se on yksi suosikkini Jesse kirjoista.\nOon lukenut Murren koirakoulut varmaan tuhat kertaa. Sarjis on ihan best.\nJesse-kirjat on maailman parhaita! Mä aion lukee ne kaikki mitä tulee!!! Ihan varmasti!\nJesse-kirjat on ihan hullun hyviä. Oon lukenu kaikki ja ootan innolla uutta. Etsijäkoira oli tosi hyvä ja jännä, ku Munkkirinteet tuli Akaaseen.\nJesse-koirakirjat on ihan superhyvii! Oon lukenu ne kaikki varmaa ainaki 10 kertaa. Ootan innolla sitä uutta kirjaa. Jesse on nii ihana.\nMä tykkäsin kovasti siitä Lumiponi-sarjasta ja niin näyttää muutkin tykkäävän. Onko mitään mahdollisuuksia, että se jatkuis??? Toivoisin sitä niin kovasti!!!!!\nJesset on niin parhaita. Luin just Etsijäkoiran. Muistaakseni jossain kirjassa Hanski haaveili siitä et Cici sais pentuja. Se ois aika kivaa, Hanskihan vois otaa yhden niistä itselleen. Jesse ei saa loppua koskaan! Miten Merja ja Marvi pystyy kirjottaa niin hyviä kirjoja? Ekan Jesse-kirjani luin, kun olin 7 v. Se oli Pentukoira.\nJesse-kirjat on tosi hyviä. Omistan kaikki tähän mennessä ilmestyneet. Ja hyvä lisäys näihin uusimpiin kirjoihin laittaa aina vähän paljastusta seuraavasta tulevasta osasta.\nJesse koirakirjat ovat aivan mahtavia. En tajuu miten Merja ja Marvi on osannu kirjoittaa ne. Toivon, ettei ne loppuis ikinä ja Jesse koirasta tehtäis elokuva. Jesse kaverikoira oli mahtava. Lemppareitani on Kaverikoira, Löytökoira ja Turvakoira, tai no kaikki on super ihanii. Ennen heräsin 8, mutta nyt herään jo 7, että pääsen aikasin lukeen Jesse kirjoi. Kiitos Jessekoiran tekijät, se on paras sarja ikinä.\nMurren koirakoulut oon lukenu kaksi kertaa. Ne on niin hyviä. Sarjakuva on niin kiva.\nMurre ja Jesse fani\nJESSE JA NUMMELA\nOon lukenu kaikki Jesset paitsi uusinta oon vielä lukemassa, monta kertaa ne on ihania! Jesset on yksiä mun lempikirjoja. Kiitos Merja ja Marvi että ootte tehnyt näin ihanan sarjan!!! Oon lukenu melkein kaikki Nummelan Ponitalli kirjat, kiitos Merja!! Oon lukenu monia sun kirjoja Marvi! Kiitos sinullekin!\nJESSE JA KOHTALOKAS KURSSI\nÄsken just luin Jesse ja kohtalokas kurssi ja sain myös synttärilahjaksi uuden Jessen. Merja ja Marvi on neroja, ne keksi noin hyvän ja ihanan kirjasarjan.\nKyllä Murrenkin kirjat ovat hyvii!\nJesse-sarja on ihan huippu! Oon tähän asti ostanu kaikki sarjan kirjat itelleni, enkä kertaakaan ole joutunut pettymään. Jatkakaa sarjaa niin pitkälle kuin itse haluatte, minä lupaan olla uskollinen keräilijä tätä upeaa sarjaa kohtaan.\nJesse kirjat on hyviä!! Olen ahminut jokaisen Jesse kirjan kahdessa tunnissa. Merja ja Marvi, olette mahtavia kirjailijoita!! Joskus minun on hankala ymmärtää miten olette keksineet hauskimmat kohdat kirjoissanne.\nLuin just Jesse kaverikoira. Se on aivan mahtava. Sen tapahtumiin pystyy tosi hyvin eläytymään, ihan kuin olisi itse paikalla. Olisi ihanaa olla kirjailija.\nSeurapiirikoira oli paras Karkukoiran jälkeen! Odotan innolla uusia Jessejä.\nHullu Jesse fani\nJESSE ONGELMAKOIRA ym\nJesset on kivoja kirjoja. Kaikki on hyviä. Ongelmakoira on paras. Se oli aika jännä. Lintukoira on ehkä tylsin, mutta ihan ok sekin. Oon lukenu lähes kaikki ja oon pitäny Käräjäkoirasta kirjaesitelmän koulussa. Kiitos koulun, olen löytänyt kivan kirjasarjan. Löytökoira oli jossain koulun kirjasuosittelussa, josta piti lukee yks nii valitsin sitte sen.


Kulttuuri ja tavat Archives - Sivu 2 4:stä - Työ Saksassa\nKategoria: Kulttuuri ja tavat\nMistä töissä uskaltaa puhua?\n23. elokuun 2020\nMiten meni viikonloppu? Meidän Jaska jäi taas luokalleen! Miten Teijan psykoterapia etenee ja onko Tepon mökkilaituri jo valmis? Kahvitauolla suomalaiset istuvat pomosta hanslankariin rinta rinnan ja vaihtavat kuulumisia. Tutussa työyhteisössä kaikki yleensä tietävät toistensa yksityiselämästä yhtä ja toista, vähintään kuulopuheita. Saksassa yksityiselämän käänteet ja varsinkin kolhut säästetään kollegoiden korvilta. Saksalaiset aloittavat keskustelun muiden kanssa helposti…\n7. huhtikuun 2020\nOlet sitten Suomessa tai Saksassa, toisinaan on hyvä osoittaa arvostusta työkaverille tai pomolle. Sen voi tehdä vaikkapa sanomalla kiitos. Saksalaisista sanotaan usein, että he antavat mielellään ”palautetta”. Monet meistä suomalaisista tuntevat tilanteen: Palaute tulee pyytämättä, suoraan ja jopa ventovieraalle. Positiivisen palautteen kanssa voi olla hankalampaa. Mutta miten homma toimii työympäristössä? Tämä Techtagin online-juttu ”Die moderne…